Bukedde Online - 'Ekyama ky'obulimi kiri mu kuba na mazzi'\nOmulimi Umaru Ddumba ng'alaga engeri kasooli we gyya'iiriddwaamu akawuka.\nYiga ekibalo ky'enkoko n'engeri ennyangu e...\nENKYUKAKYUKA y’obudde yajja era tulina okutambula nayo ng’abalimi n’abalunzi bwe tubeera baakusigala mu mulimu.\nEkimu ku bidiba ebina Matovu bye yasima okumuyambako okufukirira.\nHERBERT MUSOKE leero aleese Patrick Matovu ne mukyala we, abalimi b’e Bbowa mu Luweero abawa ekyokulabirako ky’okulima olusuku n’okulunda embizzi.\nOmulimi n’omulunzi olina okutetenkanya amazzi ku ffaamu yo, owe ebisolo byo n’enkoko ate nga bw’ofukirira ennimiro yo.\nKino kye kiyambye Patrick Matovu ne mukyala we Priscilla Matovu abalimi b’e Bbowa mu Kagogo-Makulubita mu disitulikiti y’e Luweero.\nMatovu ng’atemera emu ku mbizzi ze ebigogo.\nBagamba nti ssinga tebaalina mazzi, omwaka oguwedde omusana lwe gwayaka ennyo kyali kibamala okuva ku bulimi. Bamatovu balina yiika 19, kwe balimira n’okulunda.\nKu zino nnya kuliko lusuku, mukaaga za kasooli, omunaana za mmwaanyi ate emu eri waka nga wano we balundira enkoko n’embizzi n’olusuku.\n“Olw’okuba embizzi n’enkoko byetaaga amazzi ekiseera kyonna okubifunamu, nasimisa nayikondo ng’eno empa amazzi gonna agalabirira ffaamu ate mu nnimiro, nasimisaayo ddaamu nnya okufunamu amazzi g’okufukirira olusuku”, Matovu bw’annyonnyola.\nNg’oggyeeko nayikondo, Matovu alina ttanka etereka liita 80,000 gye yazimba kuba mu kyeya amazzi wansi gakendeera nga wano ttanka eno w’eyambira.\nNg’oggyeeko okusima ebidiba, Matovu asimbye emiti naddala emituba n’emigavu ku ffaamu ye okwongera okuwa ebisiikirize mu nnimiro ye n’okutaasa obutonde.\nNali nkozesebwa mu bitongole bya Gavumenti eky’okubala omusolo wabula n’ensalawo okutandika okulima mu 2001. Natandikira ku bitooke n’emmwaanyi ku yiika bbiri.\nEbitooke nsimba nsukusa kyokka bwe nzisigula nzisalira ddala olwo ne nzibikka mu ttaka okuzibuniza.\nWano ekitooke kibeera ng’ekirina omwana era bwe kimala okututunuka mu ttaka ne bwe kibeera ku musana kisigala kitinta ng’olowooza kya nkuba so nga ssinga okisalira waggulu kifa omutunsi ate nga nsinga kusimba mu kasana enkuba n’ebisanga nga bitojjera. Kati olusuku lwange lwa yiika nnya.\nEttaka lino liri ku kasozi ate nga mayinja. Kino kyasooka ne kintiisa naye natamdika mpola ne ndaba ng’amatooke gakola bulungi.\nOlw’okuba nti nnimira ku kaserengeto, olusuku ndubikka n’ebisubi by’ekisaalu nga kino nakireka mu lutobazzi oluliraanye bye nsaawa buli mwezi gwa January, awasigadde ne nzisaawo ebisoolisooli n’ebikongoliro bye nfuna mu kasooli gwe nnima n’okugula ku kyuma.\nKino kinnyambye okukuuma amazzi mu ttaka, okukwata mukoka obutadduka nnyo kukuluggusa ttaka ate bwe bivunda bikola ng’ebigimusa ate n’okukola ettaka ku mayinja.\nMatovu alaga ebikongoliro by’akozesa okubikka olusuku.\nEbitooke nsinga kusimba Musakala, Mpologoma, Nakitembe n’ebirala, mbisimba mu mabanga nsobole okusimbamu ebijanjaalo.\nOlw’okuba nti tuva mu kyeya, mbadde sitema matooke mangi, omwezi mbadde ntema enkota 20 ate mu kiseera kino ng’enkuba etandise nnyingidde 30 nga buli emu ngitunda 20,000/-.\nKitegeeza nti mu kyeya nafunanga 400,000/- ate kati nfuna 600,000/- omwezi.\nOluvannyuma nayongerako okulima kasooli nga mu kiseera kino nina yiika mukaaga. Ono mukozisa okukuba emmere gy’enkoko n’embizzi zange n’okulyako waka.\nMu 2002 natandika n’enkoko 400 era neeyigiriza ng’omuntu byonna ebikwata ku kulunda enkoko olw’okuba ekintu kye nayingiramu nali nkyagala. Wabula oluvannyuma ngenze neetaba mu misomo, okulambula abalunzi abalala n’okusoma ebitabo n’amawulire ebinnyambye okwongera ku kumanya kwange. Mu kiseera kino, nina enkoko 1,800.\nEkibi emmere yalinnye bbeeyi, bulandi ali mu 800/- olwo kkiro n’eggweera mu 1,400/- ng’otaddemu ebirala omuli mukene, cotton, Premix n’ebirala. Zino zimpa ttule z’amagi 48 buli lunaku ze ntunda ku 7,000/- buli emu ne nfuna 336,000/- olunaku.\nEmbizzi Oluvannyuma lw’emyaka ng’esatu nga nnunda enkoko, nayingira enkoko 1,000 olwo ne ntandika okulunda embizzi nga natandika n’embizzi nnya.\nNnunda embizzi kika kya Large White, nga mu kiseera kino nina embizzi 62.\nKu zino 12 zizaala n’ento 50. Embizzi zange ento nzitunda wakati wa 100,000/- ne 150,000/- ku mwezi esatu nga buli mwezi ntunda embizzi 15 ku 20 ate ayagala ey’eggwako ya kakadde.\nEmbizzi zange zigulibwa nnyo kuba abalunzi bangi abazettanira olw’olulyo lwazo ate ng’abajja wano okuzigula mbasomesa n’okubawa amagezi ku ndabirira y’embizzi ennungi okulaba nga bazifunamu.\nEmbizzi zange nzikuuma nga nnyonjo, nziwa eddagala ly’ebiwuka, okuzinaaza n’okwoza ebiyumba buli lunaku era nasima ebinnya amazzi gonna agava mu biyumba mwe gakuhhanira nga tegannatwalibwa mu lusuku.\nEmmere y’embizzi n’enkoko ngyetabulira okukakasa nti zifuna ekiriisa ekisaanira era buli mutendera gwe zituukako emmere ngitabula mu ngeri ya njawulo okusinziira ku biriisa ebyetaagisa era nga ngitereka mu sitoowa gye nazimba okukakasa nti teyonooneka.\nMu ngeri y’emu, nkakasa nga sirina kye nnyonoona ku ffaamu era buli kye nnunda n’okulima kirina engeri gye kiriikiriza ekirala. Kasooli gwe nnima, gwe nkuba okutabula emmere y’enkoko n’embizzi ate ebikongoliro n’ebisoolisooli ne bibikka olusuku.\nKalimbwe n’obusa bye nzigya mu nkoko n’embizzi, mbitwala mu nnimiro ng’ebigimusa ate emigogo n’endagala gy’entemako amatooke mbiwa embizzi ng’emmere ne mbeera nga buli kimu kiriisa kinakyo.\nMuky. Priscilla Matovu, omusawo w’abantu ng’akolera Wakiso, agamba nti yasalawo okwegatta ku bba okutwala ffaamu mu maaso oluvannyuma lw’okukizuula nti mu bulimi n’obulunzi mulimi ssente ekiseera kyonna.\n“Bwe tubeera tukola, bakama baffe batukubiriza okubaako ekintu ekirala ekituwa ssente kye tuba tutandika.\nWadde nga basawo bannange abasinga balowooza kutandika bulwaliro, nze nasalawo okwegatta ku baze kuba obulimi n’obulunzi bulimu ssente, mulimu ogusobola okukolebwa abaana, gumpummuza ebirowoozo ne nzira ku mulimu gw’obusawo nga nina ebirowoozo ebikkakkamu”, Muky. Matovu bw’agamba.\nOno agamba nti ng’oggyeeko ye, abaana bonna beenyigira mu mulimu guno ng’abali mu matendekero ga waggulu buli wiikendi bajja ate mu luwummula bonna babeerako kye bakola nga kino kikoleddwa okubakuza nga balina obulimi n’obulunzi mu bulamu bwabwe.\nMatovu agamba nti alina abakozi 16 nga ku bano mukaaga basula ku ffaamu era n’okubalabirira kwonna kwe bakufunira omuli ebyokulya, obujjanjabi n’ebirala.\n“Abakozi bano bonna mbaggya mu kyalo kino okuyamba naddala abavubuka okufuna emirimu kuba mbasasula.\nAbakozi abalala 10 bakola mu nnimiro nga bava waabwe ate abalala mbasasula okusinziira ku kye bakoze kuba oluusi mpeza abakozi 30”, Matovu bw’agamba.\nNg’oggyeeko okufuna emirimu, abantu bangi abajja ku ffaamu okuyiga okulunda enkoko n’embizzi ate abalala ne bayiga okulima olusuku era bangi batandise okussa mu nkola bye basomye.\nYeetabulira emmere y’enkoko.\n“Nze buli kamu akali ku ffaamu yange nkawandiika okusobola okumanya engeri ffaamu gy’etambulamu okutandikira ku bye ntunda, bye ngula okumanya ennyingiza n’ensaasaanya era nnina lisiiti zonna.\nMu ngeri y’emu mpandiika buli nkyukakyuka ebeera ku ffaamu gamba embizzi nga ziwase oba okuzaala, lwe nnyingiza enkoko, okuzigema, okutandika okubiika, ezifudde, lwe nsimbye, okukoola, amakungula lwe gatandise n’enkyukakyuka yaago.\nKino kimu ku binnyambye okukakasa nti ffaamu nsobola okugiteekerateekera n’okumanya entegeka y’ebiseera by’omu maaso okusobla okwongera okugifunamu.\nOkusoomoozebwa kwe tulina okusinga kyeya kuba omusana bwe gwaka oguyitiridde tufiirizibwa ekisusse.\nEno y’ensonga lwaki nfubye okusima ebidiba okufuna amazzi kyokka ssinga Gavumenti n’abagabirizi basobola okutufunira tulakita esima gamba n’essibwa ku ggombolola olwo abalimi abaagala okusima ne tugifunira awo.\nEnsigo n’ebikozesebwa ebirala eby’ebicupuli bitufiiriza. Omwaka oguwedde aba Wealth Creation baatuwa ensigo za kasooli kyokka zonna tezaamera. Nasalawo okutandika okwekolera ensigo ze mpaako n’abalimi abalala.\nBakafulu mu kuzannya komedi baakuttunka ku ntujjo ya komedi\nGodi Godi asesezza abakazi embuto ne zibaluma


Bukedde Online - Omusajja yapaala ne mukwano gwange\nOmusajja yapaala ne mukwano gwange\nAbantu abasinga okudaaga n'omukwano\nOmutima gunnuma, simanyi oba ddala omwana yaamutta nga bwe yeewera oba gy’ali mulamu, kuba ebbanga ly’emyaka ebiri lye yakabeerako naye, tanzikiriza kumulabako wadde okwogera naye ku ssimu.\nNZE Sophia Nassozi, neevuma obutawuliriza bigambo bya Jjajjange ku musajja eyansigula mu bakadde bange ate olwamala okunzaalamu n’abuuka ne mukwano gwange.\nNalabagana ne taata w’omwana wange, mu 2005 bwe nnali mbeera ne jjajjange e Masanafu.\nYankwana era n’andaga ensi n’eggulu nange ne ndowooza nti nteebye olulenzi.\nYali muzimbi era ebiseera we naamulabira nalina emyaka 17, ate nga ye alinga mu myaka 30.\nWadde bangi baagezaako okundabula ku musajja gwebang’amba nti mukulu ku nze, naye omukwano gwali gumbisse amaaso nga byonna ssibiraba, ne tugenda mu maaso ne nva ewa jjajjange ne ng’enda ewuwe e Masanafu ne nkwata eddya.\nNafuna olubuto era ne nzaala omwana waffe ow’obulenzi Mahad kati agenda okuweza emyaka 11.\nOlwamala okuzaala, baze empisa zaatandika okukyuka, ng’ayombayomba ssaako okunkubanga emiggo buli kaseera, kye saamanya nti yali aganzizza omuwala mukwano gwange Rashida Nakalema eyali muliraanwa waffe.\nBanjooga nnyo, era embeera yampitirirako ne twawukana, Nakalema n’akwata eddya nga nze baze takyandabawo.\nYangoba ne ng’enda n’omwana waffe nga wa mwaka gumu, nga tatuwa buyambi.\nEkiseera kyatuuka ne nfuna omusajja omulala ne nfumbirwa, era kati ndi mufumbo.\nMu 2015, Mwande yatandika okunnoonya nti ayagala kulaba ku mwana we. Ebiseera ebyo yali mu kibiina kyakusatu, yatuukira wa mukulu wange Jamirah Nakato e Wamala, twakkaanya atwale omwana abeereko naye mu luwummula amale amuzze asome.\nWabula olwamutwala teyamuzza, kati emyaka ebiri, yang’aana okuddamu okumulabako wadde okwogerako naye, bwe mukubira essimu anvuma buvumi agamba nti nze mmuloga, era yeewera nti ayinza n’okutta omwana wange ssinga sirekeraawo kumuloga.\nTayagala kumunnyonnyola kyokka eby’obulogo by’ayogerako nze sibimanyi, kuba nze kati ndi mufumbo ew’omusajja omulala ye sirina kyemwagaza okuggyako okwagala okulaba ku mwana wange.\nNagenda ku poliisi y’e Nansana ne nzigulawo omusango ku fayiro SD:22/29/08/2017, naye baamuyita n’agaama okujja, kati poliisi engamba nti bw’emusanga nkozese reference eyo akwatibwe.\nWabula Majid Mwande agamba nti mukyala oyo aliko ebintu by’akola ebirimu obulogo ate nga mukambwe nnyo.\nAte ebbanga lye nabeerako naye nga buli kiseera batugoba ku kyalo lwa kuwakula ntalo na kulwana.\nAgamba nti muganda we abeera e Wamala gwe bayita Nakato yamukubira essimu n’amuwa omwana nga kati abeera naye kuba yamuwanga ssente ez’okuweerera omwana naye ng’amuteeka mu busomero obunafu.\nAba Good lyf bali mukwezza bugya\nOno omuloodi ssente yaziriiridde mu pajama\nBamenye kaabuyonjo enkadde e Lukaya\nValentayini eno tutegese kusula awutu ne Tonny\nKozesa Valentayini eno onyweze laavu yammwe\nEyamenyese omutima ku Valentaine kola bino okudda mu nteeko


Kitatta olina emisango egy’okuddamu, Gen. Gutti – Watchdog Uganda\nKitatta olina emisango egy’okuddamu, Gen. Gutti\nOMUYIMA w’ekibiina kya Boda Boda 2010 Abudallah Kitatta leero lw’akitegedde nti alina emisango gy’okuddamu wamu ne banne 9 bwe baakwatibwa.\nSsentebe wa kkooti y’amaggye Lt. Gen. Andrew Gutti yakatemye Kitatta ku mande bw’abadde aleteddwa okuwulira okusalawo kwa kkooti.\nGutti agambye nti oluvanyuma lw’oludda oluwaabi okuleeta obujulizi obuwerako, bakizudde nti Kitatta ne banne balina okubaako emisango gye balina okuddamu, okuzuulira ddala oba bagizza oba nedda.\n“Ebumu ku bujjulizi bwe twafuna mwe mwali Abdallah Kitatta,Ngobi Sowali and Ibrahim Ssekagya basangibwa mu motooka nnamba UAK 135B omwali emmundu era bwe baalaba abakuuma ddembe baasalawo okudduka, twebuuza baali badduka ki?” Gutti bwe yagambye\nYayongeddeko nti era mu motoka omwo mwasangibwamu amasasi agalowozebwa okuba nti ge gakozesebwanga mu mmundu eyo.\nAgamba nti era baagala okumanya ebikwata ku mmundu entono Pistol, kitatta gye yasangibwa nayo ku wooteeri emanyiddwanga Vine Tea esangibwa ku luguudo Wakaliga, bwe baali bamukwata akawungeezi ako, era Kitatta ne banne 9 balina okunyonyola kkooti wa gye bajja ebyambalo by’ekijaasi bye bayambalanga era ebyasangibwa mu motooka ye.\nEra kkooti egaanyi ebya puliida wa Kitatta bye okusaba nti baleete akatambi okuva ku kkamera za wooteeri ya Vine Tea okukozesebwa mu musango guno.\nBano10 bagenda kuvunanibwa emisango egy’ekuusa kukusangibwa ne bikozesebwa by’ekitongole bye by’okwerinda mu bukyamu kuliko Abdalla Kitatta,Ngobi Sowali,Ibrahim Ssekagya,Joel Kibirige,John Ssebandeke, Fred Bwanika,Hassan Ssematta,Amon Twinomujuni, Hussein Mugema.\nEra nga bajja kukomezebwawo mu kooti eno nga 7 January omwaka ogujja batandike okwewozaako.\nCourt Martial: Kitatta has a case to answer\n30th October 2019 at 16:58


Omusango ogubadde guvunanibwa omuyizi wa YMCA okusaba Omubaka Rwabwogo omukwano gugobeddwa. - Watchdog Uganda\nOmusango ogubadde guvunanibwa omuyizi wa YMCA okusaba Omubaka Rwabwogo omukwano gugobeddwa.\nOmuvubuka Brian Isiko kuddyo, ate ku kkono ye Mubaka Sylivia Rwabwogo eyali yamuwawabira\nKKOOTI y’okuluguudo Buganda egobye omusango ogubadde guvunanibwa omuvubuka Brian Isiko omuyizi mu Ttendekero lya YMCA ettabi lye Jinja, abadde avunanibwa okwetayirira omubaka omukyala owa Disitulikiti ye Kabalore Sylivia Rwabwogo nga amusaba omukwano.\nOmubaka Rwabwogo omusango guno yali yaguwaaba mu mwaka mu mwaka gwa 2018, nga agamba nti Isiko yali amumazeeko emirembe olw’okumusindikiranga obubaka obumusaba omukwano okumala omwaka mulamba.\nMu mwezi gw’omusanvu omwaka gwa 2018 Isiko yasingisibwa omusango guno era nasindikibwa mu kkomera ekkulu e Luzira yeebakeyo emyaka 2, kyokka naajulira ku kibonerezo ekyali kimuwereddwa, era kkooti nesalawo okuddamu okuwulira omusango mu kkoti ejulirwamu.\nOluvanyuma omulamuzi yakkiriza Isiko okweyimirirwa awoze nga ava bweru kyabadde akola entakera.\nOlwaleero nga 3, 02.2020 omulamuzi Stella Amabilis atuuzizza Kkooti era nasalawo okugoba omusango guno nga yesigama ku nsonga zino wammanga.\nAgambye nti omujulizi Hon. Rwabwogo bulijjo abadde emilundi gyonna takyajja mu kkoti ekilaze nti alabika takyalina makulu mu musango.\nAgambye nti asazeewo okuggya ku Isiko omusango era atambule nga talina amukuba ku mukono okujjako nga alina emisango emilala egimuvunanibwa, era nalagira ne nsimbi ze yawayo nga akakalu ka kkooti 1.000.000/= zimuddizibwe.\nGyebuvuddeko kkooti yawereza Omubaka Rwabwogo ebbaluwa alabikeko mu kkooti nga omusango gwe yawaba guwulirizibwa, kyokka natalabikako eky’ongedde okuwa omulamuzi obukakafu nti eby’omusango yabivaako.\nPhotos: ‘I said yes’ - Stella Nantumbwe finally engages with her mystery lover


Bukedde Online - Museveni agugumbudde offisi ya Kaliisoliiso\nMuseveni agugumbudde offisi ya Kaliisoliiso\nPalamenti efulumizza enteekateeka y'okuziika...\nEnsonga za Tanga Odoi ne Kasule Lumumba zirinnye...\nAdded 9th June 2018\nKaliisoliiso wa Gavumenti Irene Mulyagonja ng'ali ne Museveni\nPULEZIDENTI Museveni mu kwogera eri eggwanga yaggugumbudde Kaliisoliiso wa Gavumenti, Irene Mulyagonja olw’okulemererwa okulwanyisa enguzi n’alangirira nti ataddewo akakiiko ak’enjawulo okuyambako.\nMuseveni yatuuse n’okubuuza oba abakozi b’omu ofiisi ya Kaliisoliiso abantu babalinamu obwesige kubanga singa bwe guli, bandibadde babaloopera abali b’enguzi. Yalangiridde akakiiko akakulirwa, James Tweheyo eyali mu kibiina ky’abasomesa (UNATU) nga waakukola ne Martha Asiimwe n’omubiikira Mary Grace Akiror.\nAbamu bagamba nti ensonga za Mulyagonja zandiba nga zeekuusa ku lutalo lw’abaddemu ne Bank of Uganda ate abalala bagamba nti alina akakundi k’abanene kakkiririzaamu olwo abatali mu kakundi ako ne balwana nga balumiriza nto be bokka b’anoonyerezaako mu by’enguzi.\nMulyagonja yagambye nti, okusoomooza kw’asanze mu kulwanyisa enguzi kuli ku ssente entono ofiisi ye z’efuna n’agamba nti Pulezidenti yandimwongedde ensimbi na bakozi. Yagasseeko nti n’abali b’enguzi bangi bwe bamala okubataayiza, ate abamu baddukira wa Pulezidenti okwetaasa, ne kikaluubiriza emirimu gyabwe.\nMulyagonja ali mu kisanja kye ekyokubiri kya myaka ena, Pulezidenti Museveni kye yamwongedde mu July 2016. Agamba nti waliwo bannabyabufuzi abamulwanyisa olw’okugaana okukolera ku biragiro byabwe.\nMulyangonja eyali omulamuzi wa Kkooti Enkulu yadda mu kifo kya Faith Mwondha mu 2012. Wabula ensonda zaategeezeza nti Pulezidenti yatandika okuggwaamu essuubi olw’engeri emisango egy’obuli bw’enguzi egitwalibwa ewa Kaliisoliiso obutakolebwako.\nEgimu ku misango Pulezidenti gy’alowooza nti Kaliisoliiso takikutte n’amaanyi kuliko; Abaalya ssente ez’oluguudo lw’e Katosi Gavumenti mwe yafiirizibwa obuwumbi nga 33, ettaka lya UBC Gavumenti mwe baaginyagira obuwumbi nga 10 ne ddiiru endala eziri mu kuliyirira bannannyini ttaka awayita enguudo.\nEbitongole ebisingamu kuliko; poliisi, abalamuzi, Palamenti ne Gavumenti Ezeebitundu. Lipoota ya Kaliisoliiso eya 2017 yalaze nti emisango 6,145 gye ginoonyerezeddwaako mu mwaka omulamba ng’emisango egyo gyeyongedde okuva ku misango 4,573 egyaloopebwayo mu 2016 .\nMary Grace Akiror.


Poliisi y'e Kyengera ekutte 4 kuby'ettemu - Radio Simba, The Best Luganda Station in the World !\nPoliisi y’e Kyengera ekutte 4 kuby’ettemu\nAbantu 4 bakwatiddwa kubiteberezebwa okuba nti benyigidde mu kutta omukazi ow’emyaka 70 e Kyengera. Bano kigambibwa nti bandiba nga benyigidde mu butemu bwa Ms Tereza Ziribaggwa abadde omutuuze w’e Mugongo A Kyengera Town Council mu Wakiso District nga ono Maama wa Denis Batte referee wa FUFA.\nOmulambo gwono gwasangiddwa wabweru w’ennyumba ye ku Monday ku makya nga gugangalamye mu kitaba ky’omusaayi nga guliko ebiwundu ebiwerako. Poliisi yasanga ebizibiti ebiwerako okwali n’omusaayi nga ku bino kwaliko ejjambiya. Abakwatiddwa kuliko Paul Mayanja 35, Denis Luburwa 40, Charles Nsubuga 47 ne Dinah Tino 32.\nMukukwatibwa Tino yasangiddwa ayambadde engoye eziriko omusaayi ekyaleetedde abasirikale okwaza ennyumba ye omwasangiddwa ebintu ebiwerako omuli ensawo, akabokiso mwebateleka ssente nga mulimu 60,000/=, omufaliso, case y’engoye ebyazuuliddwa nti byali bya mugenzi. Yo ewa Mayanja Poliisi esanzeeyo amasuuka agaliko omusaayi.\nKigambibwa nti omu ku bakwatiddwa nga ye Tino abadde mukwano gw’omugenzi era nga yandiba nga yennyigidde mukumutta n’ekigendererwa ky’okumubba.\nBano bonna bakuumirwa ku Poliisi e Kyengera.


Geneza 16 NTLR - Olubereberye 16 LCB | Biblica América Latina\nGeneza 16 NTLR - Olubereberye 16 LCB\n1Salaayi mukyala wa Ibulaamu yali teyamuzaalira mwana; 2 Salaayi n’agamba Ibulaamu nti, “Laba Mukama tampadde mwana; weebake n’omuweereza wange, oboolyawo nnyinza okufuna abaana mu ye.”\nAwo Ibulaamu n’awulira eddoboozi lya Salaayi.[a] 3 Bw’atyo Ibulaamu bwe yali yaakamala emyaka kkumi mu nsi ya Kanani, Salaayi mukazi we n’addira Agali Omumisiri, omuweereza we n’amuwa Ibulaamu abeere mukazi we. 4 Ibulaamu ne yeegatta ne Agali, Agali n’aba olubuto.\nAgali bwe yalaba ng’ali lubuto, n’anyooma Salaayi, mugole we. 5 Salaayi n’agamba Ibulaamu nti, “Ekibi ekinkoleddwako kibeere ku ggwe. Nakuwa omuweereza wange mu kifuba kyo naye bw’alabye ng’ali lubuto n’annyooma. Mukama atulamule nze naawe!” 6 Naye Ibulaamu n’agamba Salaayi nti, “Laba, omuweereza wo ali mu buyinza bwo; mukole nga bw’oyagala.” Awo Salaayi natandika okubonyaabonya Agali; Agali n’adduka okuva w’ali.\n7 Malayika wa Mukama n’amusanga ku nsulo y’amazzi mu ddungu, ensulo y’amazzi eri ku kkubo eriraga e Ssuuli. 8 N’agamba nti, “Agali, omuweereza wa Salaayi, ovudde wa era ogenda wa?” N’amuddamu nti, “Nziruka mugole wange Salaayi.”\n9 Malayika wa Mukama n’amugamba nti, “Ddayo eri mugole wo omugondere.” 10 Era Malayika wa Mukama n’amugamba nti, “Ezadde lyo ndiryaza waleme kubeerawo asobola kulibala.”\n11 Ate malayika wa Mukama n’amugamba nti,\n12 Aliba ng’entulege,\n13 Awo n’akoowoola erinnya lya Mukama eyayogera naye, n’agamba nti, “Oli Katonda alaba”, kubanga yagamba nti, “Ndabidde ddala Katonda ne nsigala nga ndi mulamu nga maze okumulaba.” 14 Oluzzi kye lwava luyitibwa Beerirakayiro, luli wakati wa Kadesi ne Beredi.\n15 Awo Agali n’azaalira Ibulaamu omwana owoobulenzi, Ibulaamu n’atuuma mutabani wa Agali gwe yamuzaalira, erinnya Isimayiri. 16 Ibulaamu yali wa myaka kinaana mu mukaaga Agali bwe yamuzaalira Isimayiri.\n16:2 Obugumba kyatwalibwanga okuba ekibonerezo okuva eri Katonda. Era empisa mu biro ebyo yakkirizanga omukazi omugumba okulondera bba omuwala, bba gw’ayinza okuzaalako abaana. Abaana abo baabanga ba mukazi omugumba.


Okuva 14:5-Okuva 14:9,Balam 5:30,Isaaya 53:12 LCB - Falaawo Awondera Isirayiri - Kabaka - Bible Gateway\n5 Kabaka w’e Misiri bwe yategeera ng’Abayisirayiri baddukidde ddala, Falaawo n’abakungu be ne bejjusa, ne bagamba nti, “Kiki kino kye tukoze, okuleka Abayisirayiri ababadde batukolera ne bagenda?” 6 Bw’atyo n’ateekateeka eggaali lye erisikibwa embalaasi, n’eggye ly’anaagenda nalyo. 7 Yatwala amagaali lukaaga agasingira ddala obulungi, n’agattako n’amagaali amalala gonna agaali mu Misiri, n’abalwanyi abaduumizi nga be bagavuga. 8 (A)Mukama n’akakanyaza omutima gwa Falaawo Kabaka w’e Misiri, n’agoberera abaana ba Isirayiri. Abaana ba Isirayiri ne bakwata olugendo lwabwe nga tebaliiko gwe batya. 9 (B)Abamisiri ne babawondera: embalaasi zonna, n’amagaali gonna aga Falaawo agasikibwa embalaasi, n’abeebagadde embalaasi, n’eggye lye, ne babasanga nga basiisidde ku lubalama lw’ennyanja okumpi ne Pikakirosi, nga boolekedde Baali Zefoni.\n30 (A)‘Tebazudde omunyago era tebali mu kugugabana,\nomuwala omu oba babiri buli musajja?\nSisera tufunye omunyago ogw’engoye enduke ez’amabala?\nEminagiro ebiri emiruke, egy’amabala tegiibe gyange?’\n5:30 : Kuv 15:9; 1Sa 30:24\nBalam 5:30 in all translations\n12 (A)Kyendiva mmuwa ekifo eky’ekitiibwa mu bangi,\nera aligabira bangi omunyago\nkubanga yafuka obulamu bwe okutuusa okufa,\nn’abalirwa wamu n’abakozi b’ebibi.\nEra yeetikka ebibi by’abangi\nera ne yeegayiririra abakozi b’ebibi.\n53:12 : a Baf 2:9 b Mat 26:28, 38, 39, 42 c Mak 15:27*; Luk 22:37*; 23:32\nIsaaya 53:12 in all translations


Bukedde Online - Emijoozi gya MTN Marathon gifulumye\nEmijoozi gya MTN Marathon gifulumye\nOnyango awabudde FUFA ku mutendesi omuggya...\nVilla ento efuuse bakimpe nkyekubire\nEMIJOOZI omunaddukirwa emisinde gya MTN Marathon gifulumye era abantu ab'enjawulo batandise okugyettanira.\nAbamu ku baasangiddwa nga bagula emijoozi ku dduuka lya MTN ku Shoprite.\nWadde enkuba yakedde kutonnya eggulo, Bukedde bwe yatuuseeko mu maduuka ag'enjawulo, yasanze abantu beewandiisa nga baaweebwa n'emijoozi gino.\nKu dduuka lya Shoprite, Bernard Kaboole omu ku basangiddwaawo, yategeezezza nti ssente ze asazeewo zigende mu kuyamba abayizi abali mu masomero agalina amabaati ga asbestos (agalwaza kkansa).\n" Kkansa bwe bumu ku bulwadde obufuukidde Bannayuganda omuteego ensangi zino, nga mulimu ne mikwano gyange, kye nvudde nsalawo okuteeka ssente zange ku mulamwa guno," Kaboole bwe yannyonnyodde. Ate Dan Mbidde yasaazeewo ezise zigende ku kudduukirira bannakazadde b’eggwanga.\n" Abakyala bano bagenda kutuzaalira abagagga n'abasawo abanaayamba okumalawo kkansa mu biseera eby’omu maaso," Mbidde bwe yagambye.\nKu mulundi guno emisinde gyakuddukirwa ku miramwa ebiri okuli; okuyamba bannakazadde b’eggwanga mu ddwaaliro ly'e Komamboga ne Kiswa, oba okuwa amasomero amabaati agatalina bulabe, nga gadda mu ago agaazulibwa nti galwaza kkansa, era omuntu wa ddembe okusalawo ssente ze wezigenda.\nOkwetaba mu misinde gino nga November 19, osasula 23,000/- nga weeyambisa enkola ya Mobile Money oba 25,000/- mu kaasi ku maduuka ga MTN ag'enjawulo mu ggwanga, n'ettabi lya Stanbic ku William Street.\nGiwagiddwa MTN, Vision Group (efulumya ne Bukedde), Stanbic Bank, Huawuei, AAR ne n'ekibiina ky'emisinde ekya UAF.


Bukedde Online - Bassebo, abaserikale abo basusse okututulugunya\nBassebo, abaserikale abo basusse okututulugunya\nAbaasenga ku ttaka ly’ebibira e Ssembabule...\nRDC, nze ndi kondakita naye ababbi mbamanyi...\nABAKUNGU okuva mu ofi isi ya Pulezidenti n’abakulembeze ba disitulikiti y’e Kiboga baawuniikiridde ng’abatuuze babalombojjera ennaku gye bayitamu engeri abaserikale ba poliisi gye babatulugunyamu ku nsonga z’ettaka. Baagambye nti poliisi naddala ey’omu ggombolola y’omu ddwaaniro ekolera bagagga bokka nga bbo abatuuze tekyabafaako.\nKu Lwokusatu, Judith Oroma okuva mu ofi isi ya Pulezidenti mu kitongole ky’amateeka yabadde ku kyalo Kyanamukadde mu ggombolola y’e Ddwaaniro okugoberera ensonga z’ettaka abatuuze ku byalo ebisukka mu 10 abasuliridde okugobwa abagagga.\nDPC Ninsiima olwasituse okwogera, abatuuze ne bamungoola n’okumuwereekereza ebigambo ebisongovu ebirumiriza poliisi okubatulugunya. Omu ku batuuze, Christine Nakigudde yategeezezza nti olumu yaloopa omugagga ku poliisi olw’okubatulugunya kyokka ye ne mutabani we be baasibamu.\nAbakulembeze mu disitulikiti y’e Kiboga abaakulembeddwamu RDC Mawulya baayisizza amateeka amakakali, agagenda okukendeeza ku bizibu by’ettaka ebyokusengula abantu omuli: okuyita abagagga bonna banjule ebyapa byabwe n’okwekenneenya engeri gye baabifunamu.\nMu ngeri yemu yagambye nti ettaka lyonna ery’olukale terigenda kuddamu kugabibwa kakiiko ka byattaka aka disitulikiti, okutuusa ng’ensonga zimaze okutereezebwa. Yagambye nti omugagga anaasitula abaserikale n’amagye okusengula abantu agenda kukwatibwa n’abaserikale be, bavunaanibwe mu kkooti z’amateeka


Bamulekwa bafunye akaseko ku matama, Babazimbidde enju ya bukadde. – Watchdog Uganda\nBamulekwa bafunye akaseko ku matama, Babazimbidde enju ya bukadde.\nENJOGERA egamba nti “Mukama Teyerabira banaku be” ddaaki emala n’etuukirira, era okumanya ddala kituufu obutevuma Nsi nga okyali mulamu Abaganda bakilaba, bwe batyo bamulekwa 5 okuli David Mukalazi 10, Godfrey Nsubuga 10, Ruth Nalwanga 5, Esther Nambogo 11, nga kw’otadde ne Pauline Kisakye 6 bayinza obutaddamu kulaba ku nnaku gy’ebabaddemu okuva bwe baazalibwa, oluvanyuma lw’abakulira ekitongole ky’obwanakyewa ki GOLDEN HEARTS FOUNDATION, ekisangibwa ku Kyalo Nakisunga mu Gombolola ye Nakisunga e Mukono okubazimbira ennyumba galikwoleka, eyamazeewo ensimbi za Uganda obukadde 70.\nAbaana bano babadde babeera ku kyalo Kazo ekisangibwa mu Muluka gwe Ssaayi mu Gombolola ye Ntenjeru era nga balekebwawo ttayo oluvanyuma lwa bazadde baabwe okufa ne babalekera Jjajja waabwe wabula nga naye mukadde nnyo takyalian maanyi, era nga kati Abataka ku kyalo be babadde bafaayo okulaba bwe basuze, okulya, okusoma ne bilala.\nNakavubu atudde wakati n’abaana 5 abaggiddwa ku kyalo Kazo ne baletebwa mu nju yaabwe empya.\nAkulira ekitongole kya Golden Hearts Foundation Margret Nakavubu bwe yabadde abajja ku kyalo Kazo okubatwala mu maka gaabwe amapya agasangibwa ku kyalo Lubugumu mu muluka gwe Kyabalogo e Nakisunga, yagambye nti kino bakikoze okusobola okuzzaamu abantu abatesobola maanyi, kyeyayogeddeko nga ekijja okutwala eGgwanga mu maaso saako n’esuubi eri bakateyamba mu kitundu kye Mukono ne Uganda okutwalira awamu.\n“Abaana bano babadde basula bubi, balya bubi, basoma bubi, bambala bubi era nga ne mbeera yaabwe mu bulamu ssi nnungi naye tugenda kufuba okulaba nga tukola ekisoboka bafune buli kye beetaaga omuli okusomera mu massomero amalungi, okusula obulungi kuba enju yaabwe yiino ezimbiddwa ate nga yamulembe, okwambala kwabwe kugenda kukyuka nnyo nga n’ababalabako luli nga bakyali mu kiyumba ekibi tebabategeera, saako n’okukyusa endya yaabwe nga kw’otadde n’endabika bafuuke abaana ab’obuvunanyizibwa ddala” Nakavubu bwe yanyonyodde.\nBamulekwa 5 wamu ne bannaabwe nga bakyali e Kazo.\n“Banange nkubiriza abantu mwenna Mukama baawadde obusobozi muveeyo muyambeko ku baana be ggwanga abanaku, kubanga tetumanyi butya ebiseera by’omumaaso bwe binaaba nga amabujje tegafiiriddwaako, mbagamba nti abaana bano be bakulembeze ab’omumaaso nga bwe tutabafaako kubateeka mu bulamu obulungi eGgwanga ly’olekedde akatyabaga.”Nakavubu bwe yayongeddeko.\nYasabye abakulembeze okuvaayo okuyambako ku bitundu byabwe bye bakulembera saako n’okubasakira obuyambi buli kiseera nagamba nti abantu bwe babakwasa obukulembeze baba babawadde omumuli n’obuyinza okubakolera ebinabatwala mu maaso.\nBamulekwa nga batuuka mu maka gaabwe Amapya\n“Abaana bano bbo bafuuse bange ddala kubanga ngenda kulaba nga basoma mu massomero amalungi, teri ajja kujula mu bintu ebikozesebwa eby’abulijjo, Ensi ebalabeko nga bafuuse abantu ab’obuvunanyizibwa nga bakuze” Nakavubu bwe yayongeddeko.\nSsentebe we kyalo Kazo Margret Bintubyangu yasiimye aba Golden Hearts okuvaayo okununula bamulekwa bano, n’abasaba okuyambako ne mubitundu ebilara bye yayogeddeko nti nabyo biri bubi.\n“Banange abaana mu byalo bali bubi abamu tebakyasoma, abalala batandika okukozesa ebitamiiza, abandi omwenge gugenda kubatta baava dda ku Nsi, bamulekwa bayitirivu teri ayamba” Bintubyangu bwe yagambye.\nNakavubu n’abaana oluvanyuma lw’okutuuka mu maka gaabwe agabazimbiddwa ekitongole kya Golden Hearts Foundation.\nEkitongole kya Golden Hearts Foundation ky’atandika emyaka 2 emabega ne kigendererwa oky’okusitula embeera z’abantu mu bitundu bye byalo saako n’okubajja mu bwavu mu bitundu bye Mukono, era nga bagaba ebuwunga abaana bafune eky’okulya ku massomero, okugabira abayizi ebitabo saako n’emikebe egikozesebwa mu kusoma, yunifoomu z’amassomero, nga kati babakanye n’ogw’okuzimbira bamulekwa amayumba.\nFun as women showcase skills at the beach soccer league\n23rd June 2020 at 13:43\nOLUKIIKO lwa ba Minisita olw'okuntikko (Cabinet) lutongozza amaSsaza amaggya 9 okwongera kwago agasoba mu 450 agalonderwamu ababaka ba Palimenti. Kino...\n23rd June 2020 at 11:54\nMU kwogera kwo mukulembeze we Ggwanga Gen. Yoweri Kaguta Museveni olunaku lwa mande, BannaUganda baabadde basuubira bingi okukyuka, wabula kyabewunyisizza...\n22nd June 2020 at 14:26\nMUNNAMAWULIRE Justine Namere era nga yakuguka ne mu mateeka asoomozezza banne bwe bali mu lwokaano lw'okuvuganya ku kifo ky'omubaka wa...\n14th April 2020 at 12:53\n21st January 2019 at 18:28


2 Ebyomumirembe Eky’Okubiri 13 | Bayibuli ey'Oku Mukutu Gwaffe Ogwa Intaneeti | New World Translation\n2 Ebyomumirembe Eky’Okubiri 13:1-22\nAbiya, kabaka wa Yuda (1-22)\nAbiya awangula Yerobowaamu (3-20)\n13 Mu mwaka ogw’ekkumi n’omunaana ogw’obufuzi bwa Kabaka Yerobowaamu, Abiya yafuuka kabaka wa Yuda.+ 2 Yafugira emyaka esatu mu Yerusaalemi, era nnyina yali ayitibwa Mikaaya+ muwala wa Uliyeri ow’e Gibeya.+ Waaliwo olutalo wakati wa Abiya ne Yerobowaamu.+ 3 Awo Abiya n’agenda mu lutalo ng’alina eggye ly’abalwanyi ab’amaanyi era abatendeke*+ 400,000. Ne Yerobowaamu najja okumulwanyisa ng’alina eggye ly’abasajja abalwanyi ab’amaanyi era abatendeke* 800,000. 4 Abiya n’ayimirira ku Lusozi Zemalayimu oluli mu kitundu kya Efulayimu eky’ensozi, n’agamba nti: “Ggwe Yerobowaamu ne Isirayiri yonna mumpulirize. 5 Temumanyi nti Yakuwa Katonda wa Isirayiri yawa Dawudi n’abaana be+ obwakabaka okufuga Isirayiri emirembe gyonna,+ ng’akola naye endagaano ey’omunnyo?*+ 6 Naye Yerobowaamu+ mutabani wa Nebati, omuweereza wa Sulemaani mutabani wa Dawudi yasituka n’ajeemera mukama we.+ 7 Abasajja abataalina bya kukola era abataalina mugaso ne bakuŋŋaanira w’ali. Beewaggula ku Lekobowaamu mutabani wa Sulemaani, Lekobowaamu bwe yali akyali muto era ng’alimu okutya, era teyasobola kubalwanyisa. 8 “Kaakano mulowooza nti musobola okulwanyisa obwakabaka bwa Yakuwa obuli mu mukono gw’abaana ba Dawudi, olw’okuba muli kibiina kinene era nga mulina ennyana eza zzaabu Yerobowaamu ze yabakolera okuba bakatonda bammwe.+ 9 Temwagoba bakabona ba Yakuwa,+ bazzukulu ba Alooni, n’Abaleevi, ne mwerondera bakabona ng’abantu b’ensi endala bwe bakola?+ Oyo yenna eyajjanga* n’ente ento ennume n’endiga ennume musanvu ng’afuuka kabona w’ebyo ebitali katonda. 10 Naye ffe Yakuwa ye Katonda waffe+ era tetumuvangako; era bakabona baffe, bazzukulu ba Alooni, baweereza Yakuwa, n’Abaleevi babayambako mu kukola emirimu. 11 Era bawaayo ebiweebwayo ebyokebwa eri Yakuwa buli ku makya na buli kawungeezi,+ era banyookeza n’obubaani obw’akaloosa;+ n’emigaati egipangibwa*+ giri ku mmeeza eya zzaabu omulongoofu, era bakoleeza ekikondo ky’ettaala ekya zzaabu+ n’ettaala zaakyo buli kawungeezi,+ kubanga tutuukiriza obuvunaanyizibwa bwaffe eri Yakuwa Katonda waffe, naye mmwe mwamuvaako. 12 Katonda ow’amazima ali naffe era atukulembeddemu ne bakabona be nga bakutte amakondeere ag’okufuuwa mu lutalo nga tulwana nammwe. Mmwe abasajja ba Isirayiri, temulwanyisa Yakuwa Katonda wa bajjajjammwe, kubanga temujja kuwangula.”+ 13 Naye Yerobowaamu n’asindika abateezi babave emabega, eggye lye ne libeera mu maaso ga Yuda, ate abateezi ne baba emabega waabwe. 14 Abasajja ba Yuda bwe baakyuka, ne bakiraba nti olutalo lwabali mu maaso n’emabega. Awo ne bakaabirira Yakuwa+ nga bakabona bwe bafuuwa amakondeere mu ddoboozi erya waggulu. 15 Abasajja ba Yuda ne balaya enduulu z’olutalo. Bwe baalaya enduulu z’olutalo, Katonda ow’amazima n’awangula Yerobowaamu ne Isirayiri yonna mu maaso ga Abiya ne Yuda. 16 Abayisirayiri ne badduka Yuda, era Katonda n’abawaayo mu mukono gwabwe. 17 Abiya n’abantu be ne batta bangi nnyo, era abasajja Abayisirayiri 500,000 abatendeke* battibwa. 18 Bwe batyo abasajja ba Isirayiri ne batoowazibwa mu kiseera ekyo. Abasajja ba Yuda baabasinga amaanyi kubanga beesiga* Yakuwa Katonda wa bajjajjaabwe.+ 19 Abiya n’awondera Yerobowaamu era n’amuwambako ebibuga bino: Beseri+ n’obubuga obukyetoolodde, Yesana n’obubuga obukyetoolodde, ne Efulayini+ n’obubuga obukyetoolodde. 20 Yerobowaamu teyaddamu kuba wa maanyi mu nnaku za Abiya; era Yakuwa yamubonereza n’afa.+ 21 Naye Abiya n’ayongera okuba ow’amaanyi. Era yawasa abakazi 14,+ n’azaala abaana ab’obulenzi 22 n’ab’obuwala 16. 22 Ebyafaayo ebirala byonna ebikwata ku Abiya, ebintu bye yakola ne bye yayogera, byawandiikibwa mu biwandiiko bya nnabbi Iddo.+\n^ Kwe kugamba, endagaano ey’olubeerera etakyuka.\n^ Obut., “eyajjanga okujjuza omukono gwe.”\n^ Obut., “beesigama ku.”\n2 Ebyomumirembe Eky’Okubiri 13


Engeri Musumba gye yava mu lyato n'afiira...\nMichael Tusiime (Mbarara Munisipaali) yategeezezza ababaka nga bwe yabadde afunye obukakafu nti abakozi ba Bbanka Enkulu balina emigabo mu bbanka ya dfcu. Yalaze nti SACCO y'abakozi eyitibwa 'Bank of Uganda Staff Beneficiaries Scheme' yagula emigabo mu dfcu era ng’eyinza okuba y’ensonga lwaki baagiguza bbanka ya Global Trust Bank nga tebasoose kulanga. Kino kibeera kitegeeza nti, abakozi ba Bbanka Enkulu abalina okulondoola emirimu gya bbanka endala ate be beeguza bbanka ya Global Trust.\nAbabaka era baayongedde okukitegeera nti omulimu gw'enteeseganya wakati wa Bbanka Enkulu ne bbanka ya dfcu mu kugula Global Trust Bank gwetabwamu abantu ba lubatu, era ng’enteeseganya zino ne Gavana wa Bbanka yennyini teyazimanyaako. Justine Bagyenda eyali akulira okulondoola emirimu gya bbanka eyakuliramu enteeseganya yagambye nti, abakulira ebitongole bya Bbanka bangi baazirimu, wadde nga yabadde takyalina linnya ly'ajjukirako n’erimu.\nAbamu ku bantu be yasooka okwogera mu kakiiko nti beetaba mu nteeseganya kwaliko; Sofia Kironde. Kyokka ono bwe yazze mu kakiiko yeegaanye eby’okwetaba mu nteeseganya n’agamba nti yali ku ddaala lya wansi nnyo nga tasobola kwetaba mu nkiiko za kika ekyo.\nAbdu Katuntu (Bugweri) ssentebe wa kakiiko yalabudde abakulira Bbanka Enkulu okukomya okuzannyisa emirimu gyabwe. “Mulina okukimanya nti ofiisi gye mulimu ya Bannayuganda era kyewuunyisa okumala gakola bintu nga bwe mwagala”. Palamenti eri mu kubuuliriza ku mivuyo egyakolebwa Bbanka Enkulu mu kuggala bbanka okuli; Teefe Bank (1993), International Credit Bank Ltd (1998), Greenland Bank (1999), The Co-operative Bank (1999), National Bank of Commerce (2012), Global Trust Bank (2014) ne Crane Bank Ltd.


Bukedde Online - Abakyala bakuzizza olunaku lwabwe ku musingi gw’amaka Amaganda\nAbakyala bakuzizza olunaku lwabwe ku musingi gw’amaka Amaganda\nAbagoberezi ba Mukajanga balangiridde ekipya...\nGavt. egaanyi okutaasa abagagga abali mu...\nMinisita Nkalubo (awanise omukono) ng’ayogera eri abakyala.\nMINISITA w’abakyala mu Bwakabaka bwa Buganda, Mariam Nkalubo Mayanja akubirizza abakyala b’Eggombolola ya Mutuba III e Makindye okwenyigira ennyo mu byobulunzi kubanga bireeta mangu ssente.\nMayanja yabyogeredde ku mukolo gw’abakyala b’Eggombolola ya Kabaka ey’e Makindye abakulirwa Agnes Kimbugwe ne Dr. Amina Kinaazika abaakuzizza olunaku lwabwe mu ngeri y’okulwana okuzzaawo ekitiibwa kya Buganda, amaka g’Omuganda obutabulamu bintu eby’etteeka.\nBazze n’omulamwa ogugamba nti “akaalo amatendo”, mwe baatunuulidde amaka g’Omuganda ebintu ebitayinza kugabulamu omuli: effumbiro eririmu ekibanyi, akatandaalo, kaabuyonjo, eddundiro, etterekero ly’emmere, ekinnya ky’ebisaaniiko, olusuku, omusiri gw’enva endiirwa n’ebirala.\nAgamu ku maka agasangiddwaamu ebisaanyizo bino agaalambuddwa, kwabaddeko: aga Ssentebe wa LC I e Katuuso-Buziga, Edith Kyosiimire, John Ssekimpi, Hajji Hamid Gombe omwogezi w’emmotoka z’empaka, amaka ga Abbey Kabugo, aga Shifa Lilian Kafeero owa CBS alunda obugubi ne Rachael Lubowa Rachael.\nGonna kyenkana gaasangiddwamu buli kintu Omuganda kye yandibadde nakyo mu maka. Omukolo guno gwetabiddwaako omumyuka w’Eggombolola, Francis Anthony Lubowa.


Bukedde Online - Aba famire y'omuwala eyattibwa ne Kirumira balaajanidde Kusaasira: 'Naffe mutujjukire'\nOluvannyuma lw’okulabikira ku mawulire ng’omuyimbi Catherine Kusasira ng’agabira famire ya Yasin Kawuma ne kitaawe wa Muhammad Kirumira ssente z’amataaba obukadde 20 buli famire okuva ewa Pulezidenti Museveni, famire y’omuwala Resty Mbabazi Nnalinnya nayo evuddeyo n’emulaajanira agiyambe.\nAlozio Kaitale 66, kitaawe wa Mbabazi yagambye nti, bwe kiba nga Kusasira yasobola okubayamba nabo omuntu waabwe eyakubwa ne Kirumira amasasi ajjukirwe famire ye eweebwe obuyambi, bamwegayiridde abatuusize eddoboozi ewa Museveni.\nKaitale yategeezezza nti, okuttibwa kwa muwala we kwabaleka bubi nga famire yonna kuba ye yali abalabirira gattako maama we Fredian Kyalimpa eyalwala omutwe nga kati tebakyalina nsimbi zimugulira ddagala buli wiiki nga muwala we bwe yali akola.\nYagasseeko nti, abaana ba Mbabazi tebali mu mbeera nnungi era omu gw’abadde aweerera takyasoma olw’ebbula lya ssente.\nAyongerako nti, muwala we yali mu nteekateeka okubazimbira ennyumba n’attibwa nga yaakagulako bbulooka zokka n’asaba abazirakisa okumuyamba naddala Gavumenti kubanga muwala we yattibwa masasi.\nKaitale agamba nti, abantu abazze battibwa mu ngeri muwala we gye yattibwaamu batera okuyambibwako Gavumenti kyokka yeewuunya okulaba ng’okuva lwe yaziika muwala we tewali yali avuddeyo kumanya buvunaanyizibwa muwala we bwe yaleka.\nLawrence Kalema, mukulu w’omugenzi Mbabazi yakukkulumidde Gavumenti olw’okubeerabira n’agamba nti kyewuunyisa okuba nga famire ya Kirumira efiiriddwaako ne bagiwa obuyambi obw’enjawulo kyokka ng’owaabwe teri amwogerako ng’ate naye yalina obuvunaanyizibwa n’abantu b’alabirira abaali bayimiriddewo ku ye, n’asaba Kusasira abatuusize eddoboozi lyabwe ewa Museveni.\nResty Mbabazi Nalinya


Bukedde Online - Owoolubuto eyabula basanze yaziibwa dda!\nAbayizi 30 aba S6 babagaanyi okukola ebigezo...\nOMUKAZI owoolubuto olw’emyezi omusanvu eyava awaka wiiki ssatu eziyise okugenda okunywa eddagala mu ddwaaliro lya KCCA e Kawempe, basanze yafa n’aziikibwa mu limbo e Bukasa.\nNakidde gwe baasanze nga yafa.\nFlorence Nakidde 26, omutuuze mu zooni ya Agaati e Luzira mu munisipaali y’e Nakawa ye yafa n’aziikibwa mu limbo e Bukasa oluvannyuma lw’abooluganda lwe okumunoonyeza wiiki ssatu nga talabikako.\nNajiwa Namukoma abadde omukozi we awaka yategeezezza nti, Nakidde yava awaka nga October 24, 2019 n’amutegeeza nga bw’agenze mu ddwaaliro lya KCCA e Kawempe okumukebera ku lubuto.\nYagambye nti, baakuba ku ssimu ye nga teriiko oluvannyuma lw’okumulinda nga takomawo era okuva olwo y’abadde alabirira abaana ababiri be yamulekera mu muzigo kw’apangisa.\nEnsonga zino baazitegeeza ku b’olukiiko lwa LC 1 olutwala zooni yaabwe era be babadde balabirira awaka nga bwe banoonya Nakidde.\nJoseph Nsubuga, atwala ebyokwerinda mu kitundu kino yagambye nti, bwe baafuna amawulire g’okufa kwa Nakidde baamunoonya mu bitundu ebyenjawulo era baatuukirira owabbooda eyamutwala mu ddwaaliro e Kawempe n’abategeeza nga bwe yamutuusa.\nNsubuga yagambye nti bwe baakubira taata wa Nakidde, yabagamba nti ye amanyi nti muwala we akyali mulamu. Baasalawo okugendako mu ddwaaliro e Mulago ku Lwokutaano lwa wiiki ewedde nga bakozesa ekifaananyi kye era bwe baatuukaayo kwe kukabatema nti Nakidde yaleetebwa mmotoka ya poliisi ey’e Wakiso nga October 27, 2019 nti era omulambo gwe baagusanga ku kkubo\nKigambibwa nti abasawo e Mulago baalinda abooluganda lwe kyokka ne babula, ne basalawo okumuziika mu limbo e Bukasa nga November 5, 2019.\nABOOLUGANDA LWE BATEEBEREZA NTI YATTIBWA\nGodfrey Ssennabulya, mwannyina wa Nakidde yategeezezza nti, babadde baludde okumuwuliza kubanga essimu ye gye baali bamanyi yali yavaako wabula wiiki ewedde ku Lwokutaano, waliwo abaamukubira essimu nga bamutegeeza ku kubula kwa Nakidde.\nSsennabulya yagambye nti nabo baagenda e Mulago ku Lwomukaaga lwa wiiki ewedde ne babategeeza nti yafa ne bamuziika.\nYayongeddeko nti baagenda ku poliisi y’e Wakiso ne basisinkana omuserikale gw’amanyiiko erya Otim ng’ono ye yabatwala mu kifo we baasanga omulambo gwa Nakidde.\n“Omuserikale yatugamba nti abamu ku bakozi ba ffaamu ya Muyomba e Wakiso be baalaba omulambo,” Ssennabulya bwe yategeezezza. Yagambye nti tamanyi ngeri mwannyina gye yafaamu kubanga omulambo gwe baabategeeza nti gwasangibwa guli bwereere nga gubikkiddwaako kaleesu.\nCosta Namawejje, maama wa Nakidde omuto yategeezezza nti basuubira nti muwala waabwe batta mutte kubanga baabuuzizza abasawo ku ddwaaliro ly’e Kawempe gye yali agenze okunywa eddagala ne babategeeza nti yatuukayo ne bamukebera era n’avaayo bulungi.\nOluvannyuma lw’okuzuula omulambo gwa Nakidde, ab’eggwanika ly’e Mulago baagenze e Bukasa gye baali baamuziika ne baguziikulayo n’aziikibwa e Serubona-Mawokota mu disitulikiti y’e Mpigi n’abaana be ne batwalibwa abooluganda lwe nga bwe banoonya kitaabwe kubanga tamanyiddwa.\nObujulizi bw’embwa busibisizza abafumbo emyaka 25\nGwe baatumye kudduuka afiiridde mu mwala\nKitaabwe akubye empeta eyookubiri abaana ne bataama\nMaama Fiina ayogedde ku nnyumba eyali bba gye yatunze:‘Nze nagimuwa’\nEngeri takisi gye yatuze abawagizi b'essaza lya Bulemeezi 5 abalala 9 ne bamenyeka amagulu n'emikono


Ebikoleddwa okutangira ennyanja, emigga n’entobazzi...\nFaaza Kaseeta asabye Abakristu okwekubamu...\nSSAABASUMBA w’Essaza ekkulu ery’e Kampala, Dr. Cyprian Kizito Lwanga yennyamidde olw’ettemu eryeyongedde mu ggwanga naddala erikolebwa ku baana abato. Bino yabyogeredde mu Mmisa y’okusiiga evvu mu Lutikko e Lubaga mw’asabidde Bannayuganda okukozesa obudde buno obw’ekisiibo okwezza obuggya n’okudda eri Omukama.\nDr. Lwanga yasabye Bannayuganda okusabira emirembe mu ggwanga n’amawanga agatuliraanye okutabagana ne bannaffe nga twefumiitiriza ku mmoto y’eggwanga lyaffe ‘Ku lwa Katonda n’Ensi yaffe.’\nYennyamidde olw’obutabanguko mu maka obweyongera buli lukya n’asaba Abakristu okumanya nti ekisiibo tekitegeeza kusiiba mmere wabula okukyusa mu nneeyisa yaffe naddala nga twewala ebikolwa ebitali bya Bwakatonda.\nYabakubirizza okukwata ebiragiro bya Katonda, okwagalana ne bantu bannaffe, okwegayirira, okukola ebikolwa eby’ekisa, okusoma Bayibuli buli lunaku n’okuyamba abali mu bwetaavu.\nSsaabasumba yasomedde Abakristu obubaka bw’Omutukuvu Paapa Francis eyayagalizza Bannayuganda ekisiibo ekirungi n’okusabira emirembe mu maka n’eggwanga lyonna. Bwanamukulu w’e Lubaga, Fr. Joseph Mary Bbuye yasabye Abakristu okukozesa ekisiibo okubonerera n’okuwagira emirimu gy’Omukama


(1) Oluvannyuma lw'ekigambo eky'okulabirako ekitundu eky'okulabirako, ekitundu eky'okulabirako, ekitundu eky'omulimu ogw'ekitundu eky'omulimu ogw'ekitundu eky'omulimu. Du yakolebwako era n'enkwatibwa.\n(2) Ekiragiro kino kiwandika ekigambo eky'okulabirako eky'okulabirako eky'okulabirako.\n(3) Oluvannyuma lw'ekigambo eky'okulabirako eky'okulabirako ekirala eky'okulabirako.\n(4) Ekiragiro kino kiwandikawo ekitundu eky'okulabirako eky'okulabirako eky'okulabirako.\n(5) Ekiragiro kino kiwandikawo ekitundu eky'okulabirako eky'olunyiriri olw'okubiri.\nBirçok yarns, metallik fabrik köme oluşturmak için stabil bir bağlantısı oluşturuyor. Ekiragiro kino kiwandikawo ekitundu eky'okulabirako eky'omulimu ogw'okutuusa. Ekiragiro kino kiwandika ekigambo eky'okulabirako eky'omulimu ogw'ekitundu eky'omulimu ogw'okulabirako.\nEbwandiko:Okufuula ebigambo eby’okuteekawo ebitundu eby’omu maaso\nNeddaako :Ebigambo eby’ennyirizidda\nSquare Mesh Curtain for Curtain, Space Divider, Screen or Ceilings\nSquare Mesh Curtain for Curtain, Space Divider, Screen or CeilingsEkitongole eky'omukaasaOluvannyuma lw'ebitundu eby'okulabirako ebitundu eby'enjawulo, era n'okulabirako ebitundu eby'enjawulo ebitundu...


Okweraliikirira—“Tunyigirizibwa mu Buli Ngeri” (2 Abakkolinso 4:8)\nKomawo eri Yakuwa\nBISOME MU Abua Afrikaans Albanian American Sign Language Amharic Armenian Australian Sign Language Aymara Azerbaijani Azerbaijani (Cyrillic) Baoule Basque Bassa (Cameroon) Bengali Bicol Bislama Boulou Bulgarian Cambodian Catalan Cebuano Chichewa Chilean Sign Language Chin (Hakha) Chinese (Simplified) Chinese (Traditional) Chitonga Chitonga (Malawi) Chitumbuka Chiyao Cibemba Cinyanja Colombian Sign Language Croatian Cuban Sign Language Czech Czech Sign Language Damara Dangme Danish Douala Drehu Dutch Edo Efik English Estonian Ewe Fijian Finnish Finnish Sign Language French French Sign Language Ga Galician Georgian German German Sign Language Gokana Greek Greenlandic Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Icelandic Igbo Iloko Indonesian Indonesian Sign Language Isoko Italian Italian Sign Language Japanese Japanese Sign Language Kachin Kannada Karen (S'gaw) Kazakh Khana Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Korean Sign Language Krio Kwangal Kwanyama Lamba Latvian Lenje Lingala Lithuanian Lomwe Luganda Lunda Luo Luswayiri Luswayiri (Congo) Luvale Luwalabu Macedonian Macua Malagasy Malay Malayalam Maltese Mambwe-Lungu Marathi Marshallese Mauritian Creole Maya Mexican Sign Language Mixe (North Central) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Ngabere Niuean Norwegian Nyaneka Nyungwe Nzema Okpe Oromo Ossetian Otetela Pangasinan Papiamento (Curaçao) Persian Peruvian Sign Language Pidgin (Cameroon) Polish Polish Sign Language Portuguese Portuguese (Portugal) Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Russian Sign Language Samoan Sango Sena Sepedi Serbian (Cyrillic) Sesotho (Lesotho) Setswana Seychelles Creole Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swati Swedish Tagalog Tahitian Tamil Tatar Telugu Thai Tigrinya Tiv Tongan Totonac Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Urhobo Uruund Uzbek Valencian Venda Venezuelan Sign Language Vietnamese Wallisian Waray-Waray Wolaita Xhosa Yoruba Zande Zapotec (Isthmus) Zimbabwe Sign Language Zulu\nOkweraliikirira—“Tunyigirizibwa mu Buli Ngeri”\n“Oluvannyuma lw’emyaka 25 nga tuli bafumbo, nze n’omwami wange twagattululwa. Abaana bange bonna baava mu mazima. Nnalwala endwadde ez’amaanyi ezitali zimu. Oluvannyuma nnafuuka mwennyamivu nnyo. Nnayisibwa bubi nnyo era nnali mpulira nti sisobola kugumira kintu kyonna. Nnalekera awo okugenda mu nkuŋŋaana n’okubuulira.”—June.\nBULI muntu yeeraliikirira, nga mw’otwalidde n’abaweereza ba Katonda. Omuwandiisi wa Zabbuli yawandiika nti: “Nnali nneeraliikirira nnyo.” (Zabbuli 94:19) Yesu naye yagamba nti mu kiseera eky’enkomerero, “okweraliikirira eby’obulamu” kwandisoomoozezza nnyo abaweereza ba Yakuwa. (Lukka 21:34) Naawe olina ebikweraliikiriza? Weeraliikirira olw’ebizibu by’eby’enfuna, ebizibu by’amaka, oba olw’obulwadde? Yakuwa ayinza atya okukuyamba okwaŋŋanga ebizibu ng’ebyo?\n“Amaanyi Agasinga ku ga Bulijjo”\nTetusobola kwaŋŋanga bitweraliikiriza mu maanyi gaffe. Omutume Pawulo yawandiika nti: “Tunyigirizibwa mu buli ngeri . . . ; tusoberwa . . . ; tusuulibwa wansi.” Kyokka, era yagamba nti “tetubulwa bwekyusizo,” “tuba n’obuddukiro,” era nti “tetuzikirira.” Kiki ekituyamba okugumiikiriza? “Amaanyi agasinga ku ga bulijjo,” Yakuwa Katonda, omuyinza w’ebintu byonna g’atuwa.—2 Abakkolinso 4:7-9.\nFumiitiriza ku ngeri gye wafunanga “amaanyi agasinga ku ga bulijjo” mu biseera ebyayita. Ojjukira engeri emboozi emu eyaweebwa gye yakuyamba okwongera okusiima okwagala kwa Yakuwa okutajjulukuka? Okukkiriza kwo mu Yakuwa kweyongeranga okunywera buli lwe wayigirizanga abalala ebikwata ku ssuubi ery’okubeera mu Lusuku lwa Katonda? Bwe tubeerawo mu nkuŋŋaana z’Ekikristaayo era bwe tubuulira abalala ku nzikiriza zaffe, tufuna amaanyi okugumira ebitweraliikiriza era tufuna emirembe mu mutima ne tweyongera okuweereza Yakuwa nga tuli basanyufu.\n“Mulegeeko Mulabe nti Yakuwa Mulungi”\nMu butuufu, oluusi oyinza okuwulira ng’osobeddwa. Ng’ekyokulabirako, Yakuwa atukubiriza okukulembeza Obwakabaka era n’okwenyigira mu bintu eby’omwoyo. (Matayo 6:33; Lukka 13:24) Naye watya ng’okuziyizibwa, obulwadde, oba ebizibu by’amaka tebikusobozesa kukola ekyo kye wandyagadde okukola? Oba, watya ng’omulimu gwo gutwala ebiseera bingi n’amaanyi mangi bye wandikozesezza okwenyigira mu mirimu gy’ekibiina? Bw’oba olina eby’okukola bingi—ng’ate olina ebiseera bitono n’amaanyi matono okubikola—oyinza okuwulira ng’ozitoowereddwa. Oboolyawo oyinza n’okuba ng’olowooza nti Yakuwa by’akusuubira okukola bisukka ku busobozi bwo.\nYakuwa amanyi obusobozi bwaffe. Tatusuubira kukola bintu bisukka ku busobozi bwaffe. Ate era akimanyi nti kitwala ekiseera omuntu aba yennyamidde okuddamu amaanyi.—Zabbuli 103:13, 14.\nNg’ekyokulabirako, lowooza ku ngeri Yakuwa gye yafaayo ku nnabbi Eriya. Eriya bwe yaggwaamu amaanyi era n’atya nnyo n’addukira mu ddungu, Yakuwa yamunenya era n’amulagira addeyo mangu gye yali amutumye okuweerereza? Nedda. Mu kifo ky’ekyo, emirundi ebiri Yakuwa yasindika malayika we eri Eriya n’amukwatako mpola n’amuzuukusa era n’amuwa emmere. Wadde kyali kityo, oluvannyuma lw’ennaku 40, Eriya yali akyali mweraliikirivu era ng’akyalimu okutya. Biki ebirala Yakuwa bye yakola okuyamba Eriya? Ekisooka, Yakuwa yakiraga nti yali asobola okumukuuma. Eky’okubiri, Yakuwa yabudaabuda Eriya mu ‘ddoboozi erya wansi era erikkakkamu.’ N’eky’okusatu, Yakuwa yagamba Eriya nti waaliyo abantu abalala abeesigwa nkumi na nkumi abasinza Katonda. Oluvannyuma, Eriya yaddamu okuweereza Yakuwa n’obunyiikivu. (1 Bassekabaka 19:1-19) Ebyo bituyigiriza ki? Eriya bwe yafuna ebimweraliikiriza, Yakuwa yamugumiikiriza era n’amulaga ekisa. Yakuwa takyukanga. Naffe atufaako nga bwe yafaayo ku Eriya.\nBeera mwesimbu ng’olowooza ku ebyo by’oyinza okuwa Yakuwa. Togeraageranya ebyo by’osobola okukola kati ku ebyo bye wakolanga edda. Ng’ekyokulabirako, omuddusi amaze emyezi oba emyaka nga tatendekebwa tayinza kutandikirawo kudduka nga bwe yaddukanga. Asooka kuteekawo biruubirirwa ebitonotono ebimuyamba okufuna amaanyi n’obuguumiikiriza. Abakristaayo balinga baddusi. Beeteerawo ekiruubirirwa kye baba baagala okutuukako. (1 Abakkolinso 9:24-27) Naawe oyinza okweteerawo ekiruubirirwa ky’osobola okutuukako mu kiseera kino. Ng’ekyokulabirako, oyinza okweteerawo ekiruubirirwa eky’okugenda mu nkuŋŋaana z’Ekikristaayo. Saba Yakuwa akuyambe okutuuka ku kiruubirirwa kyo. Bw’oneeyongera okufuna amaanyi mu by’omwoyo, ojja ‘kulega olabe nti Yakuwa mulungi.’ (Zabbuli 34:8) Kijjukire nti buli ky’okola okulaga nti oyagala nnyo Yakuwa—ne bwe kiba kitono kitya—Yakuwa akisiima.—Lukka 21:1-4.\nYakuwa tatusuubira kukola bintu bisukka ku busobozi bwaffe\n‘Ekyannyamba Okuddamu Okuweereza Yakuwa’\nYakuwa yayamba atya June okukomawo gy’ali? June agamba nti: “Nnasabanga Yakuwa annyambe. Oluvannyuma mukyala wa mutabani wange yantegeeza ku lukuŋŋaana olunene olwali lugenda okuba mu kabuga mwe mbeera. Nnasalawo okugenda ku lukuŋŋaana olwo, era nnafuna essanyu lya maanyi okuddamu okubeera n’abantu ba Yakuwa. Olukuŋŋaana olwo lwe lwannyamba okuddamu okuweereza Yakuwa, era kati ndi musanyufu. Obulamu bwange kati bwa makulu nnyo. Kati nkimanyi bulungi nti nneetaaga okubeera n’ab’oluganda era nneetaaga obuyambi bwabwe. Ndi musanyufu nti nnasobola okukomawo eri Yakuwa.”\nEKITUNDU 1 “Ebuze Nja Kuginoonya”\nEKITUNDU 2 Okweraliikirira—“Tunyigirizibwa mu Buli Ngeri”\nEKITUNDU 3 Ebitunyiiza—Bwe Tuba ‘n’Ensonga ku Munnaffe’\nEKITUNDU 4 Omutima Okukulumiriza—“Nnaazaako Ekibi Kyange”\nEKITUNDU 5 Komawo eri ‘Omusumba era Omulabirizi w’Obulamu Bwo’


Bukedde Online - Amateeka 9 agakuuma emmwaanyi n'ozifunamu\nAmateeka 9 agakuuma emmwaanyi n'ozifunamu\nMu yiika mugendamu endokwa z'ennaanansi mmeka? Buuza omulimisa.\nBaleese doodo omulongooseemu akulira mu mwezi\nERI abalimi bangi, emmwaanyi tezikyafuna!Wabula kino si kituufu, okyasobola okufuna ssente mu mmwaanyi singa totunda z’okazizza wabula n’zongerako omutindo.\nERI abalimi bangi, emmwaanyi tezikyafuna! Bagamba nti okuva akawuka akazikaza lwe kajja nti tekikyagasa kuzirina kuba ozissaamu kinene naye n’ofuna kitono.\nBbeeyi y'emmwaanyi ennaku zino ekyukakyuka, nga kino akulira ekibiina kya National Union of Agri-business and Coffee Farm Enterprise, (NUCAFE), Joseph Nkandu akissa ku mutindo gwazo mu balimi obuteesigika.\n“Emmwaanyi obutafaanana na birime birala, bbeeyi yaazo tesinziira nnyo ku bwetaavu buliwo wabula ku mutindo gw'ezo ezitwalibwa mu katale. Asinga emmwaanyi z’omutindo y'afuna bbeeyi ennungi”, Mw. Nkandu bw'agamba. Omutindo gw'emmwaanyi gutandikira mu musiri okutuuka mu kyuma gye zikubirwa.\nMw. Henry Lwanga akulira ebyobulimi mu ggombolola y'e Kasawo agamba nti bw’oba onoofuna mu mmwaanyi ennaku zino omusiri olina okugulabirira, tozireka kwekuza ng’abasinga bwe bakola.\nEmmwaanyi nazo zeetaaga amazzi, naye ate omusiri togussa mu lutobazzi. “N’olwekyo tema ensalosalo mu musiri, naddala nga kati enkuba bw’etonnya, okukwata amazzi n'obugimu bw'ettaka obutaliggwaamu.\nBwe kuba kwa kyeya, omusiri gufuuyire lw’ojja okufunamu,” bw’agamba.\nOsobola okubikka omusiri emmwaanyi ng'okozesa obukuta oba ebisubi naddala mu kiseera ky'ekyeya kubanga akasana bwe kabeera akangi emmwaanyi tezizitowa, ofuna kirerya.\nYongera okugimusa ettaka kyokka osaanira okukozesa nnakavundira kubanga ekisinga okwettaniza emwanyi za Uganda butakozesa bigimusa bizungu.\nFuba okutta ebiswa byonna ebimera mu musiri gwo kubanga bino bivaamu enkuyege ezirya buli kisubi ekigwa.\nOmulimi w’emmwaanyi beera n’akuuma akapima amazzi. Ebifaanayi byonna bya Herbert Musoke\nMw. Edward Ssendyose Kiwanuka, nnannyini kyuma kwa EKISENU Coffee Factory e Kasawo agamba nti mu kiseera ky'okukungula omutindo gufa nnyo.\n1. “Noga emmwaanyi ezengedde zokka kubanga eza kiragala zikola emiramwa emiddugavu. Zino zigula ssente ntono, ate bw'obeera otundira ku kyuma bassa bbeeyi yaazo.\n2. Singa obeera onoga, emmwaanyi n'ekuba ekimuli, lindako wakati wa wiiki emu n'ebbiri ne kimala okukwata kubanga ezo z'ogenda okunoga sizoni eddako.\n3. Weewale emmwaanyi okukukula kubanga abakugu bagamba nti obukuku buvaako okulwala ‘kookolo’ era ezo zigula ssente ntono.\n4. Wabula olw'okuba emmwaanyi zisinga zinogebwa ku nkuba, osaanye okubeera ne sitoowa ennene ate nga wagizimba yeewunziseemu. Singa enkuba ebeera ekulemesezza okwanika emwanyi, sena amazzi oziyiwemu nga bw'ozikyusa okuziggyamu ebbugumu n'obutakukula.\n5. Emmwaanyi tozaanika ku ttaka, zaanike ku kiwempe, ettundubaali, akatandaalo oba mu luggya olulimu sseminti.\n6. Emmwaanyi zaanike wakati w'emisana 7 ne 9 okusinziira ku bungi bw'omusana obubeerayo.\n7. Nga zikaze, zipakire mu nsawo era ogitunge olwo ogitereke ku mbaawo enkalu oba bbulooka naye tozeesigamya ku kisenge. Kijja kuyamba emmwaanyi okusigala nga nkalu kubanga zisika nnyo amazzi okuva wansi oba mu bisenge.\n8. Mu sitoowa mw'otereka emmwaanyi tolundiramu oba okusuzaamu ebisolo wadde enkoko, kubanga olwo oba otta omutindo bwe ziyingiramu kalimbwe, ebyoya oba obusa.\n9. Weerale okuyiwa amafuta mu mmwaanyi n'okutereka taaba mu sitoowa kubanga emmwaanyi zijja kusika olusu ziggweemu akawoowo, olwo ggwe ofiirwa.\nTWALA EMMWAANYI KU KYUMA:\nMw. Sendyose agamba nti abalimi bangi tebakimanyi nti okukuba kase mu mmwaanyi zo we wali ssente.Kkiro ya kibooko kati egula wakati wa 2,000/- ne 2,200/- okusinziira ku kitundu kyokka Kase ali wakati 4,200 ne 4,300/- kkiro.\nEnsawo ya kibooko eya kkiro 100, singa otunda kkiro ku 2,000/- ogifunamu 200,000/-. Singa okubisaamu kase, buli kkiro ekubirwa wakati 70/- ne 80/- okusinziira ku kyuma, olwo n'oggyamu wakati wa kkiro 57 ne 60 ate Kolono ofuna wakati wa kkiro 60 ne 62 okusinziira ku mbeera y'obudde n'ettaka.\nSinga obeera kase omutunze 4,200/- buli kkiro, ofuna 239,400/. Bw’oggyako 7,000/- ez'ekyuma ne 2,000/- ez'entambula osigaza 230,400/- n'obeera ng'ofunye 30,400/- ezeeyongeramu.\nKino kitegeeza nti singa obeera n'ensawo nga 10, ofuna 304,000/- okusinga atunze Kibooko.\nBw’oba olina ntono oba nga tosobola kuzitwala ku kyuma, waakiri mwegatte ku kyalo mupangise emmotoka naye buli lw’otunda Kibooko ggwe ofiirwa.\nLWAKI ABALIMI BATYA OKUTWALA EMMWAANYI KU KYUMA?\nMw. Ssendyose agamba nti abalimi abasinga babadde tebamanyi nti omulimi naye asobola okutwala emmwaanyi n'azikubisa kase!\nAbalala balimbibwalimbibwa nti ku byuma by'emmwaanyi babbirayo abantu nga bababala ekifuulannenge.\nLWAKI OMUTINDO GUGWA?\nMw. Ssendyose agamba nti ensonga esinga eva ku kuba nti abalimi abasinga beesigama ku butonde, ate nga embeera ekyukakyuka kale akasana bwe kaaka enyo emmwaanyi ezitafunye mazzi tezikola miramwa mirungi.\nAkawuka k’emmwaanyi kavuddeko omutindo okugwa, ezimu zengera ng’endala zikyali nto. Emmwaanyi zinogebwa nnyo mu kiseera ky'enkuba ne zivunda olw’amazzi amangi.\nWeereza ebirowoozo byo ku kutumbula omutindo gw’emmwaanyi ku 0782006608\nAmateeka 9 agakuuma emmwaanyi n’ozifunamu\nReal Madrid ettukkizza eby'okukansa Pogba


Ogw’abagambibwa okutta omwana ne bamuziika...\nEkkomera lino eriyitibwa Kobar, Bashir gy’abadde asibira bannabyabufuzi abamuwakanya era ng’abatulugunya ebitagambika.\nWabula olunaku lw’eggulo we lwazibidde, nga Bashiri atemeza mabega wa mitayimbwa mu kkomera lino omujjudde bannabyabufuzi bazze asiba.\nAkaseera kaabadde kazibu mu bulamu bwa Bashir okugasimbagana n’abamu ku bannabyabufuzi bazze asiba ng’abasinga obungi tebalina misango era nga tebalinnyangako mu kkooti kubawozesa.\nKu Lwokubiri ekiro mu ttumbi, Bashir eyabadde ali mu tulo nga yeebase baamuzuukusizza ne bamulagira okwambala engoye ne bamutwala mu kkomera lye Kobar erisangibwa mu kibuga Khartoum wakati mu bukuumi obw’amaanyi.\nOkuva lwe yaggyibwa mu buyinza nga April 11, abadde akuumirwa mu kisenge ekimu ekibadde mu lubiri lw’obwapulezidenti ekikuumwa obutiribiri abaserikale ekiseera kyonna.\nEkkomera lya Kobar Maximum Security Prison lisangibwa mu kibuga ekikulu ekya Khartoum nga lyazimbibwa Gavumenti y’abafuzi b’amatwale eya Bangereza.\nKyokka Bashir bwe yajja mu buyinza yaddamu n’alizimba okutuukana n'ebigendererwa bye ng’okutulugunyizaamu abamuvuganya.\nOkusooka lyali lyakusibiramu abantu abaawakanyanga obufuzi bw’amatwale, kyokka mu kiseera kino oyinza okuliyita mpaawo atalikaaba kuba likaabizza bannabyabufuzi n’abakulembeze b’ebibiina by’obwogassi ku mitendera egy'enjawulo.\nEbisenge by’ekkomera lino bigumu nnyo nga tewali musibe ayinza kwetantala kutoloka ne bwe wabeera tewali bakuumi.\nLyazimbibwa kulubalama lwa mugga era lyetooloddwa emmundu eza buli kika kw'ossa kkamera eziraba n’akawuka akatambula.\nBuli lw'oyogera ku kkomera lino mu Sudan bangi bamera olutiko olw’ebizibu enkumu bye balifuniddemu.\nAbakyala n’abaana b’abasibe abaasibirwa mu kkomera lino essuubi ly'okuddamu okulaba ku bantu baabwe lyali lyabaggwaamu.\nBangi ku basibe mu kkomera lino Bashir ye yabasindikayo ng’abalanga okumuwakanya mu byobufuzi.\nBangi balindiridde kuwanikibwa ku kalabba oluvannyuma lw’okusingisibwa emusango ky’okulya mu nsi olukwe nga Abdel Aziz Usher, ate abalala Bashir abadde asalawo battibwe nga tebawozezza.\nNg’Abaganda bwe bagamba nti gy'otega amaggwa gye bakuzza ne Bashir yalabiddaawo nga gy'abadde asindika banne ate naye gye bamututte nga talina bugaaniro.\nOmusibe bw'abeera mu kkomera lino ssi kyangu kufuna bagenyi bamulambula olw’amateeka amakakali agassibwawo.\nOmugenyi takkirizibwa kwogera na musibe butereevu ateekeddwa kwogera ng’ayita mu muserikale era omusibe by'ayogera n’omugenyi byonna biwandiikibwa ne bissibwa ku fayiro y’omusibe.\nAbamu ku bannabyabufuzi Bashir be yasiba n’abasindika mu kkomera lino b’asanzeeyo kuliko; Sadiq al Mahdi (yalondebwako ku bwapulezidenti), Ali Osman Taha ne Mulana Mohamed Osman al Mirghani.\nOmar el Bashir,\nBaliraanwa ba Kitatta basanyuse amagye okumuwozesa


Bukedde Online - Atigomya Kampala bamukukunudde Kasawo mu batikkuzi b’amatooke\nAtigomya Kampala bamukukunudde Kasawo mu batikkuzi b’amatooke\nMmengo n'Abasiraamu bakukkulumye ku kabineeti...\nHamidu Ssenyonjo amanyiddwa nga Munomuno, poliisi yamukukunudde Kasawo mu disitulikiti y’e Mukono gye yabadde yeekukumye okuva muganda we Farouq Ssejjemba lwe yattibwa nga balumbye amaka g’omusuubuzi wa sipeeya, Bosco Sserwadda e Kiteezi.\nEkikwekweto ky’okukwata Ssenyonjo kyabadde nga muyiggo gw’abatujju abaatega bbomu e Lugogo ne Kasangati mu 2010. Abawanvu n’abampi b’ekitongole kya Flying Squad nga bayambibwako poliisi y’e Kasangati baasazeeko Ssenyonjo we yabadde amagezi ne gamwesiba.\nAbadde yeekukumye okuva mu October lwe baalumba ewa Sserwadda nga tasuubira nti bayinza n’okumugwako nga tategedde.\nNg’omubbi omukujjukujju alinamu ne ku bukodyo obutonotono, Ssenyonjo yabazizza abaserikale n’abayita ku litalaba kyokka yabadde afunya omugongo awete ekoona, omu ku baserikale n’amukuba ttageti ku magulu n’agwa wansi.\nOmwogezi wa poliisi mu Kampala n’emiriraano, Patrick Onyango yagambye nti, Ssenyonjo bwe yabadde adduka, baamukubye ebyasi mu magulu era kati anyiga biwundu.\nYagaseeko nti, baamukutte ne munne omulala Hamidu Ddamba bwe bateeberezebwa okuba nga baalumba amaka ga Sserwadda. Poliisi y’e Kasangati yaggulawo fayiro CRB: 256/2019 oluvannyuma lw’okulumba amaka ga Sserwadda n’okuttibwa kwa Ssejjemba.\nBwe baayingira amaka ga Sserwadda, basooka kutema mukuumi Lauben Mumbere gwe baagwako ekiyiifuyiifu ne bamuggyako emmundu gye beeyambisa nga bayingira mu nnyumba nga kwe bagasse n’ebijambiya.\nBwe yali afuluma ennyumba, yeekanga abaserikale era mu kwagala okudduka abuuke ekikomera, we baamukubira ebyasi n’afa nga yeewalula ataase obulamu.\nETTEMU N’OBUBBI BWE BAZZE BEENYIGIRAMU\nSsenyonjo ne banne kigambibwa nti, bakozi ba bikolobero abaludde nga batigomya abantu mu bitundu bya Kampala n’emiriraano ng’akabinja kaabwe, kaduumirwa Ssenyonjo ne muganda we Ssejjemba eyattibwa.\nKigambibwa nti, akabinja kano, ke kaalumba amaka g’omusuubuzi wa sipeeya wa masiini ezisala embaawo, Kibuuka Mikisa ku kyalo Bwotansimbi e Buloba ne bamutema ne mukaze we mu August w’omwaka guno.\nSsenyonjo yakwatibwa ku musango guno n’atwalibwa e Katwe n’akkiriza nti, ettemu eryali likoleddwa yalimanyaako kyokka eby’obubbi yali yabivaamu ng’atunda matooke.\nOno, baamutwala ku kitebe ky’ekitongole ky’amagye ekikessi ekya Chieftaincy of Military Intelligence (CMI) wabula n’ayimbulwa.\nAkabinja ka Ssejjemba,nga April 21, 2017, baalumba omusuubuzi Mathias Byamugisha ku luguudo lw’e Salama mu ttumbi ne bamukuba amasasi n’agwa mu buwunga bwe yali atunda mu dduuka.\nMilly Byamugisha muka Byamugisha eyattibwa yagambye nti, ku lunaku olwo, baamukubira essimu ng’ali waka ne bamutegeeza nti bba yali atemuddwa era yagenda okutuuka ng’omulambo gulu mu buwunga nga ne ssente ze yali akoze zonna zitwaliddwa. Agamba nti edduuka lyabwe lyali likola okukeesa obudde era bba baamulumba mu kiro.\nOno, alina n’enkovu z’ejjambiya Ssenyonjo n’akabinja ke ze baamulekako nga bamaze okumubba.\nMu 2017 wiiki emu nga baakamala okulumba Byamugisha, bateega Charles Mubiru eyali ava okucakala ne muganzi we ne bamukuba amasasi ng’ayingira ewuwe muganzi we ne bamusobyako kurindi ne bamuleka ku kkubo nga balowooza nti afudde.\nOmubaka yaloopa omusango ku poliisi y’e Katwe emmundu n’etandika okunoonyezebwa kyokka oluvannyuma ne kizuulibwa nti ye yakozesebwa okutta Mugisha ne Mubiru.\nSsenyonjo kibadde kizibu okumuteebereza nti yandiba omumenyi w’amateeka. Musajja mukozi era mu katale e Kibuye abakoleramu bamwogerako ng’omu ku bakanyama ababadde batikkula amatooke ku mmotoka era poliisi bwe yamukwata ku by’okulumba amaka ga Mikisa yagitegeeza nti ye musuubuzi w’amatooke mu katale e Kibuye eby’obubbi yabivaamu dda.


AUDIO! Wuuno omugagga w’e Kireka abadde ategeka empaka za waaya okukaabya vuvuzera amaziga azuuliddwa, aguddwako emisango emikambwe – The Bridge Uganda\nPoliisi eri mu kunoonya omukyala Anita Keizi ku misango gy’okutekateeka empaka z’okusinda omukwano mu bitundu b’eggwanga eby’enjawulo.\nOkusinzira ku mwogezi wa Poliisi mu ggwanga Fred Enanga, Anita yakulembeddemu okutekateeka empaka z’akaboozi ku Towers Bar and Lounge e Kireka mu Monicipaali y’e Kira ku Lwomukaaga ekiro nga 10, October, 2020.\nKu ssaawa nga 4 ez’ekiro, Poliisi yakoze ekikwekweeto ku Loogi era abantu 21 baakwattiddwa omuli abawala n’abasajja nga bali bukunya.\nPoliisi egamba nti okuyingira buli musajja yagiddwako ssente emitwalo 30,000 ne VIP 50,000 era buli musajja yabadde akkirizibwa okusinda omukwano n’omuwala yenna gw’ayagala.\nEnanga agamba nti mu kiseera kino Poliisi eri mu kunoonya omukyala Anita ku misango gy’okunoonya abawala abato okusinda omukwano olwa ssente nga ne ku Lwomukaaga yeyabadde ategese akabaga e Kireka.\nWaliwo n’omukyala omulala eyeeyita Panadol omutuuze we Kawala Poliisi gwerina era ku misango gye gimu okuyingiza abawala abato ebikolwa by’okwegadanga n’abasajja olwa ssente.


Bukedde Online - Mmengo esabye abaggala ebyuma by'emmwaanyi e Buddu biggulwewo\nMmengo esabye abaggala ebyuma by'emmwaanyi e Buddu biggulwewo\nAgambibwa okusaddaako omwana we Poliisi emukutte...\nAbasomesa bakubiriziddwa okunnyikiza empisa...\nMMENGO esabye abakwatibwako e Masaka okugonjoola ensonga y’okuggalibwa kw’ebyuma by’emmwaanyi kuba kino kyolekedde okufiiriza abalimi ate n’okutta kaweefube w’okutumbula obulimi Obwakabaka gwe buliko.\nMinisita Omubeezi owa Gavumenti ez’ebitundu e Mmengo, Joseph Kawuki yeyawadde obubaka n'ategeza nti “ Ensonga y’okuggala ebyuma by’emmwaanyi yetaaga okwongera okutunulamu kuba kitandise okunyigiriza abalimi mu mbeera zonna ez’obulamu.\nTulaba nti enkola eno ebeera etta omutima gw’abantu okusimba emmwaanyi ng’ate emu ku nteekateeka y’Obwakabaka okulaba ng’emmwaanyi zibunyizibwa.”\nBino Kawuki yabyogedde asisinkanye Bannabuddu okuva mu ggombolola ya Ssabawaali Kabonera mu ssaza ly’e Buddu abaakise e Mmengo okuleeta oluwalo lwabwe olw’ensimbi 1,200,000/- nasomooza abakulu ba zi disitulikiti ez’enjawulo abaganidde mu bizimbe by’Obwakabaka nebakonzibya emirimu gy’abaami ba Kabaka.\nOmumyuka asooka owa Pookino, Mwalimu Abdallah Kato Kasule nga yeyakulembeddemu bano ategeezezza nti bali mu kwewuunya kuba abaggala ebyuma by’emmwaanyi bagamba nti abalimi banoga emmwaanyi ento naye ate bagadde byuma ebikuba emmwaanyi, ebintu ebitakwatagana.\nAbdallah Kato agambye nti “ Kati abalina emmwaanyi tebakyalina webazikubira kuba n’abasuubuzi abazigula baagala kasse. Kino kireetedde abantu obwavu kati mwezi mulamba kyokka olaba n’amaggombolola okuli Nabigasa, Bigasa n’amalala gaasabye galeete oluwalo lwago olulala ng’embeera eteredde.”\nOkuggalibwa kw’ebyuma by’emmwaanyi e Buddu kweralikiriza abantu mu kitundu kino kuba bangi ensimbi bazifuna mu kirime kino era nga basaba aba Uganda Coffe Development Authority (UCDA) okubiggula kubanga si bonna nti banoga emmwanyi ento.\nYe Omwami w’eggombolola ya Ssabawaali Kabonera, Francis Kiyimba yasabye Mmengo eyongere okwenyigiza abaami mu nsonga z’okulabirira ettaka lya Kabaka.


Bukedde Online - Abatuuze b'e Buwama batidde olwala kolera ne basitukiramu\nEssuuti y'omubaka tepasuka\nAbatuuze b'e Buwama batidde olwala kolera ne basitukiramu\nAbatuuze b'e Buwama batidde okulwala kolera ne basitukiramu\nEntuumu y’ebisaaniiko e Buwama\nABATUUZE b’e Buwama beeraliikirivu olwa kasasiro amaze ebbanga nga tayoolebwa mu kitudu kyabwe gwe bagamba nti yandibaleetera endwadde eziva ku bucaafu. Wadde ng’obubuga bw’e Mpigi obusinga bwafuna ebipipa omusuulibwa kasasiro, okuva bwe byaleetebwa, abatuuze tebalabanga ku mmotoka zibisomba ng’ekivundu kibuutikidde akabuga konna.\nAvunaanyizibwa ku buyonjo mu Buwama, Eugen Wamala yagambye nti, ekiremesezza okuyoola kasasiro be batuuze abaagaana okusasula 500/- buli wiiki nga ssente zino za kulabirira emmotoka emusomba. Emmotoka esomba kasasiro e Buwama yafa ate n’abatuuze abasinga baalemererwa okusasula 500/- buli wiiki ez’ebisaaniiko.\nYagambye nti emmotoka mu kiseera kino yayonooneka kyokka ne bwe yandibadde ennamu, ssente z’amafuta oluusi zibula. Yategeezezza nti wadde baaweebwa ekifo awakuhhaanyizibwa kasasiro kyokka abatuuze abamu bakyamala gamumansa buli wamu.\nN’agamba nti embeera eriwo yeeraliikiriza nti abantu bandirumbibwa endwadde ng’okuddukkana, kkolera n’endala eziva ku bucaafu. Ssentebe w’eggombolola y’e Buwama, Frank Kasule yategeezezza nti baatuuzizza olukiiko okwongera okutema empenda z’okufunamussente ezirabirira emmotoka esomba kasasiro naddala okugifunira amafuta kyokka terwavuddemu kalungi.\nN’agamba nti ssente za buli wiiki baazissa ku 500/- nga balowooza nti abantu bajja kuzisasula kyokka kibeewuunyisa okulaba nga tebazireeta nga beerabidde nti omuntu bw’alwala kitwala ssente nnyingi okumujjanjaba.\nMu kiseera kino kasasiro yajjula mu bipipa mwalina okuteekebwa ng’abantu batandise kumuyiwa wansi. Wabula abatuuze abamu omusango baagutadde ku bakulembeze baabwe be bagamba nti mmotoka ya kasasiro babadde bagitwala mu byalo n’ekola emirimu gyabwe. Ne bagamba nti ku byalo bagiraba ng’etambula bulungi kyokka bwe batuuka okusomba kasasiro nga babategeeza nga bwe yayonoonese, bo kye balaba ng’ekyekwaso.\nBasabye abakulembeze baabwe okutuukiriza obuvunaanyizibwa bwabwe okusinga okwekwasa abantu abatasasula ssente kubanga kibakakatako okukuuma ekitundu byabwe nga kiyonjo.\nKAPEKE: Zooni y’e Makindye ewuniikiriza !\nAb'e Bwaise batabukidde aba KCCA abazze okubasomesa ku musolo gw'amayumba\nABAALABYE omubaka akiikirira Munisipaali ya Makindye Ssaabagabo mu Palamenti, Emmanuel Kigozi Ssempala Ssajjalyabeene...\nWuuno omukyala abikka Butchaman...\nCLAIRE Nangajja bwe yawulira okulaajana kw’omuyimbi Butchaman bwe yakuba oluyimba lwa ‘‘ Abakyala lwaki temumatira’’...


Ronald Ssebuguzi ne Leon Ssenyange bawera kufuna bubonero mu mpaka za ‘Shell V-Power Pearl of Africa Uganda Rally' bagaziye ku njawulo y'obubonero eriwo wakati waabwe n'ababaddiridde ku ngule y'eggwanga (NRC).\nSsebuguzi y'akulembedde NRC n'obubonero 240 ng'asinga Hassan Alwi ali mu kyokubiri n'obubonero 60. Singa Ssebuguzi awangula empaka za ‘Pearl' ezitandika ku Lwokutaano, ajja kuba atangaazizza emikisa gye egiwangula engule y'eggwanga omulundi ogwokuna.\n"Emirundi ebiri, engule eyookuna ezze etuyita mu ngalo. Nzikiriza nti, ku luno omwaka gwaffe era tugenda kulwana tuwangule engule eyookuna. Obuwanguzi mu za ‘Pearl' butuyamba era tujja kubukolerera," Ssenyange, asomera Ssebuguzi maapu bwe yagambye.\nWadde ng'ekigendererwa ekisinga kya kukung'aanya bubonero obuwerako mu mpaka zino, Ssebuguzi era alwana kuddamu kumegga Bannayuganda nga bwe gwali omwaka oguwedde.\n"Buli muvuzi ayagala kuwangula empaka nga zino. Okumalira mu kyokubiri emabega wa Munnakenya (Manvir Baryan) omwaka oguwedde kyatusanyusa era twagala kukola tukisingeko omwaka guno. Ekirungi amakubo tegaawukanye nnyo ku ge twakozesa omwaka oguwedde."\nBano bajja mu mpaka zino nga baakayiikamu kavvu wa bukadde 65 okuva mu kkampuni ya Vivo Energy Uganda. Empaka za ‘Pearl' zaakutandikira Busiika ku Lwokutaano abavuzi 50 gye bagenda okuvuganyiza ku lugendo lw'obuwanvu bwa kiromita 4.36, enkeera bagende e Kayunga gye bagenda okuvuganyiza mu nkontana (sections) 4 eziriko obuwanvu bwa kiromita 210.\nSupreme Mufti Sheikh Zubair Kayongo afudde


AUDIO! Mutuyambe naye embeera esukkiridde okutunyigiriza, abatuuze bali mu maziga lw’amazzi – The Bridge Uganda\nAbatuuze mu disitulikiti y’e Buyende bawanjagidde abakulembeze okubayamba ku nguudo embi, ezeyongedde mu kitundu kyabwe ekyongedde okubalemesa okutambuza emirimu.\nAbatuuze bagamba nti enguudo zonna ezibagatta ku disitulikiti y’e Kamuli ne Kaliro zijjudde ebinnya ssaako amazzi emyezi egisukka 2.\nEmbeera y’enguudo ku byalo okuli Kamuli – Bukungu, Buyende – Kidera, eviriddeko abatuuze okusigala ng’abasobeddwa ku ngeri y’okutambuza ebintu.\nFrancis Wakaila, omu ku batuuze agambye nti olw’enguudo embi, obubenje bweyongedde obungi mu kitundu kyabwe ekivuddeko n’abantu okufa.\nEddoboozi lya Wakaila\nAte Joy Mukyala, nga naye y’omu ku batuuze abakoseddwa agambye nti olw’enguudo embi, abakyala basaanga akaseera akazibu okufuna obujanjabi, ekivuddeko abakyala okufa n’okuzaalira makkubo, nga bagenda malwaliro.\nEddoboozi lya Mukyala\nKu nsonga eyo, akulira ekitongole kye by’enguudo mu bitundu bye Jinja Dinah Nakombe agambye nti amazzi okujjula mu nguudo kivudde ku Lake Kyoga okujjula amazzi wabula ba Yinginiya basindikiddwa, okusalira ensonga eyo amagezi.


Bukedde Online - Poliisi yezoobye n'omusajja w'emisota\nAbayimbi balumbye Salim Saleh naye abatebuse...\nEbya Peter Ssematimba bibi\nKato nga Poliisi emuwalabanya n'omusota\nOMUSAJJA atawena asse omusota oluvannyuma n'agwesiba mu bulago n'aleka abantu nga bamwewuunya obumalirivu bwalina.\nOmusajja ono amanyiddwako erya Kato anyonyodde nti ekimussizza omusota n'agussa ku mugongo kwekulaga abantu abantu ye tazannyisa kintu kikosa bulamu bw'abantu era buli lw'atambula nagwo abantu ne bamudduka kimwogera amaanyi n'okwongera okukakasa nti si musajja mwangu n'akatono.\nAbasirikale ababadde okumpi baze mangu ne bamugoba nga bamugamba nti tasaanidde kwesiba misota mu bulago era wano weyabategeerezza nti asobola okukwata emisota egyekika kyonna nti kubanga ye ng’omuntu siyaabikola wabula alina amaanyi ga bajajja agamulinnya nalyokka anoonya emisota mu bitundu wonna wabeera agiwulidde nalyokka agikwata.\nWabula abantu bamuwakanyiza bwebamubuuziza lwaki ne milamu tagyesiba nasalawo okwesiba egifudde, yalabye abantu bayitirizza okumusoya ebibuuzo kwekutambula nabaviira. Byabadde Bukujja mu Buikwe district.\nOno omusajja obumalirivu bwalina bwa mpologoma . olwamaze okutta omusota nasalawo okugwesiba mu bulago natambula nagwo. Obwedda bantu bamulaba bamwewunya omumalirivu bweyabadde akozeseza, era bakazi bangi balabiddwako nga badduka okumuvira nga bagamba nti tebalina mukwano nisota . Wabula omusajja ono oluvannyuma eyategeerekeseko elya Kato olwabuziddwa lwaki amala okutta emisota nagyesiba yategeezeza nga bwagyambala okulaga abantu nti tasagisa kintu kyabulabe ku bulamu bwomuntu. Yagasseko nti bwatambula nagyo abantu ne bamulaba bamwongera maanyi bwebamudduka era nagamba nti bwasanga baana bato babulira obulabe bwe misota era wano weyatandikidde okuguzanyisa nga bweyewana okubeera nti ye wanjawulo okusinga ku bantu balala. Abasirikale babadde okumpi baze mangu ne bamugoba nga bamugamba nti tasanidde kwesiba misota mu bulago era wano weyabategerezza nti asobola okukwata emisota egyekika kyonna nti kubanga ye ng’omuntu siyabikola wabula alina amaanyi ga bajajja agamulinnya nalyokka anoonya emisota mu bitundu wonna wabeera agiwulidde nalyokka agikwata. Wabula abantu bamuwakanyiza bwebamubuuziza lwaki ne milamu tagyesiba nasalawo okwesiba egifudde, yalabye abantu bayitirizza okumusoya ebibuuzo kwekutambula nabaviira. Byabadde Bukujja mu Buikwe district.\nNorthern Bypass;Oluguudo olwafuuka empuku y’ababbi\nAbaasimattuka akabenje e Bukoto basiibuddwa


Baibuli y'Oluganda - ENDAGAANO ENKADDE - Yeremiya 49\nYeremiya - Essuula 49\nEby'abaana ba Amoni. Bw'ati bw'ayogera Mukama nti Isiraeri talina baana ba bulenzi? talina musika? kale Malukamu kiki ekimuliisizza Gaadi, n'abantu be batuula mu bibuga byayo?\n2 Kale, laba, ennaku zijja, bw'ayogera Mukama, lwe ndiwuliza eŋŋoma nga bazirayiza Labba eky'abaana ba Amoni; era kirifuuka kifunvu ekyalekebwawo, ne bawala baamu balyokebwa omuliro: kale Isiraeri lw'alirya abo abaamulyanga, bw'ayogera Mukama.\n3 Wowoggana, ggwe Kesubooni, kubanga Ayi kinyagiddwa; mukaabe, mmwe abawala ba Labba, mwesibe ebibukutu, mukungubage, mudduke nga mubuna emiwabo mu bisaakaate; kubanga Malukamu aligenda mu busibe, bakabona be n'abakungu be wamu.\n5 Laba, ndikuleetako entiisa, bw'ayogera Mukama, Mukama w'eggye okuva eri abo bonna abakwetoolodde; era muligobebwamu buli muntu okuviiramu ddala, so tewaliba wa kuluŋŋamya oyo awaba.\n6 Naye oluvannyuma ndikomyawo obusibe bw'abaana ba Amoni, bw'ayogera Mukama.\n9 Abanozi b'ezabbibu singa bazze gy'oli, tebandirese zabbibu ezimu ez'okwerebwa? ababbi singa bazze kiro, tebandizikirizza okutuusa lwe bandikkuse?\n10 Naye nze mmwambudde Esawu, mbikkudde ku bifo bye eby'ekyama, so taliyinza kwekweka: ezzadde lyo linyagiddwa ne baganda be ne baliraanwa be, so ye taliiwo.\n11 Leka abaana bo abatalina kitaabwe, nze ndibakuuma okuba abalamu; ne bannamwandu bo banneesige nze.\n12 Kubanga bw'ati bw'ayogera Mukama nti Laba, abo abaali batagwanidde kunywa ku kikompe tebalirema kunywa; naawe ggwe wuuyo aliwonera ddala okubonerezebwa toliwona obutabonerezebwa, naye tolirema kunywa.\n13 Kubanga nneerayidde nzekka, bw'ayogera Mukama, nga Bozula kirifuuka kyewuunyo n'ekivume n'amatongo n'ekikolimo; n'ebibuga byayo byonna binaabanga matongo agataliggwaawo.\n14 Mpulidde ebigambo ebivudde eri Mukama, n'omubaka atumiddwa mu mawanga, ng'ayogera nti Mwekuŋŋaanye mukitabaale mugolokoke mulwane.\n15 Kubanga, laba, nkufudde mutono mu mawanga, era anyoomebwa mu bantu.\n16 Eby'okutiisa kwo, amalala ag'omu mutima gwo gakulimbye, ai ggwe atuula mu njatika ez'omu lwazi, eyeekwata entikko y'olusozi: ne bw'onoozimba ekisu kyo awagulumivu, okwenkana n'empungu, era ndikukkakkanya nga nkuggyayo, bw'ayogera Mukama.\n22 Laba, alirinnya n'abuuka ng'empungu n'ayanjuluza ebiwaawaatiro bye okulwanyisa Bozula: n'omutima gw'abasajja ab'amaanyi aba Edomu ku lunaku luli guliba ng'omutima gw'omukazi alumwa okuzaala.\n23 Eby'e Ddamasiko. Kamasi akwatiddwa ensonyi ne Alupadi; kubanga bawulidde ebigambo ebibi, basaanuuse: ku nnyanja kuliko obuyinike; teyinza kuteeka.\n36 Era ndireeta ku Eramu empewo ennya okuva mu njuyi zonna ez'eggulu, era ndibasaasaanyiza eri empewo ezo zonna; so tewaliba ggwanga abagobebwa aba Eramu gye batalituuka.


Biibino ebizibu ebiri mu kulonda abakazi...\nMwewale okusiga obukyayi mu baana eri bakitaabwe...\nMUNDEKE ndye kikongoliro wadde kyaggwaako kasooli bwe ndikuuka amannyo mulindekayo e Mulago....’ bw’atyo Fred Nkambwe bwe yayimba ng’awaana laavu y’abakazi abakulu.\nGuvnor Ace bwe yali yaakagattibwa n'Omuzungu we. Kyokka yamuddudako gye buvuddeko\nN’abavubuka ennaku zino bettanidde okufumbirwa n’okuganza abakazi abakulu olw’ensonga zaabwe.\nOmukugu mu kubuulirira abantu, Yasin Ssewankambo agamba nti; ‘Abavubuka ensonga nnyingi ezibaviiriddeko okufumbirwa abakazi abakadde era zino z’ezimu kwezo;\nAbavubuka okufumbirwa abakazi abakulu kibanafuya ne batasobola kukola mirimu givaamu ssente. Kino kizza eggwanga emabega kubanga abavubuka abalina amaanyi agakola ate badda mu kwenafuya.\nAbavubuka mulina okwesigama ku ddiini zammwe nga mukola ebibayigirizibwa kuba tebisobola kubasuula mu nsobi ng’eyo. Mujjumbire okubudaabudibwa naddala abalina emitima egimene


Bukedde Online - Emikolo gy'okutegeka olunaku lw'Abajulizi e London giri mu ggiya\nMinisita JJ Odongo alumbye Poliisi\nBANNAYUGANDA abeegattira mu kibiina ekimanyiddwa nga Uganda Cryodon Catholic Community ekisangibwa ku njegoyego z'ekibuga London bali mu keetalo nga beetegekera okujaguza olunaku lw'abajulizi olubeerawo buli mwaka nga 3 June.\nAkulira ekibiina kino Robert Mpiima Mugambe annyonnyodde nti okwawukanako n'ebitundu ebirala omuli ne Uganda, bbo olunaku luno baakulukuza nga 9 June ku Klezia ya St. Chad Catholic church esangibwa mu South Norwood.\nMpiima Mugambe era annyonnyodde nti enkiiko ezitegeka omukolo wamu n'enteekateeka zonna zigenda mu maaso era nga balina we batuuse.\nMpiima agamba nti bayise bannaddini okuva mu biti eby'enjawulo bangi wamu n'abagenyi abeebitiibwa nga muno mwe muli n'omubaka wa Uganda mu Bungereza, Julius Peter Moto wamu n'abakulumbeze ab'ennono okuva mu bitundu eby'enjawulo.\nUganda Cryodon Catholic Community,\nCranes etandise okutendekebwa


Bukedde Online - Nnalulungi bamusimbye bodaboda n’acacanca\nNnalulungi bamusimbye bodaboda n’acacanca\nSsewungu ali ku ddigi...\nArnold Schwarzenegger enjovu emututte entyagi...\nBAANABAWALA abaavuganyizza mu mpaka z’obwannalulungi bwa bbaala ya Ambiance ezaabadde ku bbaala eno e Mityana baalese abantu babanyeenyeza mitwe olw’obukugu mu kuyiiya n’okwolesa ebitone. Waliwo mwanamuwala eyeetimbye kondomu z’abasajja ate omulala ne yeesala ebyoya by’enkoko wamma abadigize ne basoberwa.\nAbawala abasoba mu 10 be baazeetabyemu nga waasoose kubeerawo kuvuganya mu kwambala engoye ez’enjawulo ez’emikolo ne dizayini ez’enjawulo nga eza bbiici ne mu kisenge ezaacamudde abalabi.\nWabula maama Fiina yayingidde wakati mu mpaka olwo enduulu n’eva mu bawagizi era n’atuula we baabadde bamutegekedde.\nMu mpaka zino mwabaddemu n’okufuuwa emmindi nga baazikoleerezza ku siteegi ekyewuunyisizza Maama Fiina n’akuba munne gwe yazze naye akaama ng’alinga agamba nti abawala bano baabadde bamufuludde.\nTrude Najuuko eyasinze yawangudde pikipiki Boxer nga yamuweereddwa akulira Ambiance y’e Mityana, Fred Nkuubi. Wansi ye Nkuubi (wakati). Ate owookubiri (ku ddyo) ye Najuuko n’abamu ku beetabye mu mpaka


Eyalangiridde amancoolo mu kulonda kwa bayizi e Gulu Poliisi emukutte - Watchdog Uganda\nEyalangiridde amancoolo mu kulonda kwa bayizi e Gulu Poliisi emukutte\nPOLIISI mu kibuga kye Gulu ekutte era n’eggalira abadde akulira akakiiko k’ebyokulonda mu yunivasite ye Gulu nga emulanga okutataaganya saako n’okulemwa okutegeka okulonda kwa bayizi mu ttendekero lino, ekyaviiriddeko abayizi okwekyanga nga bawakanya ebyavudde mu kulonda.\nEdmond Okello ye yakwatiddwa Poliisi oluvanyuma lw’okulangirira Johnson Nowe nga omuwanguzi ku kifo ky’obwaPulezidenti wa bayizi oluvanyuma lw’okulonda okwaliwo ku lw’okutaano.\nNowe Omuyizi ali mu mwaka ogw’okusatu nga akola essomo ly’okulongoosa abalwadde yalangiriddwa Okello nga agamba nti yafunye obululu1,403 abayizi n’abakulira ettendekero lino kye bawakanyizza.\nOno yategezezza nti Nowe yawangudde Samuel Oyet Agwani bwe baabadde ku mbilanyi nga ono asoma busomesa gwe yagambye nti yafunye obululu 750 bwokka.\nWabula olwamaze okulangirira abamu ku bawagizi ba besimbyewo baatandise okuwakanya ebyavudde mu kulonda nga bagamba nti Okello yabadde yeekobaanye ne gwe yalangiridde okusobola okufuna obuwanguzi, nga nabamu baategezezza nti omuwendo obululu bwabadde butono nnyo nga kino kye kimu ku byamuviiriddeko okukwatibwa.\nOmwogezi wa Poliisi mu kitundu kya Aswa Jimmy Patrick Okema yagambye nti Okello bamukutte mu ngeri y’okumuwonya abayizi abaabadde baagala okumumiza omusu era nga kati akuumirwa ku Poliisi ye Gulu\nOmwogezi wa kakiiko ke by’okulonda mu yunivasity ye Gulu Emmanuel Ochan yakakasizza nga ddala kituufu obululu obwakubisiddwa akakiiko k’ebyokulonda bwabadde butono.\nYagambye nti abalonzi baabadde 5000 ate nga obululu bwabadde 3000 bwokka ekyareesewo okutankana, ate nga n’okulonda kwayimiriziddwa ku ssaawa kkumi mu kifo kya kkumi n’emu.\nURA officials thrown out of Cosase meeting


Olubereberye 21 LCB - Genesis 21 NIVUK | Biblica América Latina\nOlubereberye 21 LCB - Genesis 21 NIVUK\n1Awo Mukama n’akwatirwa Saala ekisa nga bwe yagamba Ibulayimu n’akola Saala nga bwe yasuubiza. 2 Saala n’aba olubuto, n’azaalira Ibulayimu omwana owoobulenzi mu bukadde bwe, mu kiseera Mukama kye yamugamba. 3 Ibulayimu n’atuuma omwana owoobulenzi, eyamuzaalirwa Saala, erinnya Isaaka. 4 Ibulayimu n’akomola mutabani we Isaaka ow’ennaku omunaana ez’obukulu nga Katonda bwe yamulagira. 5 Ibulayimu yali aweza emyaka kikumi mutabani we Isaaka bwe yazaalibwa.\n6 Saala n’agamba nti, “Katonda andeetedde okusekererwa, buli anaawulira anansekerera.” 7 Era n’agamba nti, “Ani yandirowoozezza nti Saala alifuna omwana? Naye, laba mmuzaalidde omwana wabulenzi.”\n8 Isaaka n’akula, n’aggyibwa ku mabeere, Ibulayimu n’afumba embaga ennene ku lunaku Isaaka lwe yaggyibwa ku mabeere.[a] 9 Naye Saala yalaba nga mutabani wa Agali Omumisiri, gwe yazaalira Ibulayimu ng’azannya ne mutabani we Isaaka. 10 N’alyoka agamba Ibulayimu nti, “Goba omuweereza ono ne mutabani we, kubanga omwana w’omuweereza ono talisikira wamu na mwana wange Isaaka.”\n11 Naye ekyo Ibulayimu n’atakisiima. 12 Katonda n’agamba Ibulayimu nti, “Tonakuwala olw’omulenzi n’olw’omuweereza wo omukazi, buli Saala ky’akugamba kikole; kubanga mu Isaaka mwe ndituukiririza ebyo byonna bye nakusuubiza. 13 Era n’omwana w’omuweereza wo omukazi ndimufuula eggwanga, kubanga ava mu ggwe.” 14 Ibulayimu n’agolokoka ku makya ennyo, n’addira omugaati n’ensawo ey’amazzi n’abiwa Agali n’omwana gwe yazaala ng’abiteeka ku kibegabega kye, n’amusiibula. Agali n’agenda ng’atambulatambula mu ddungu lya Beeruseba.\n17 Katonda n’awulira eddoboozi ly’omulenzi ng’akaaba, malayika wa Katonda n’ayita Agali ng’asinziira mu ggulu n’amugamba nti, “Kiki ekikuteganya? Totya, kubanga Katonda awulidde eddoboozi ly’omulenzi w’ali. 18 Golokoka, situla omwana omunyweze mu mikono gyo, kubanga ndimufuula eggwanga eddene.”\n19 Awo Katonda n’azibula amaaso g’Agali, n’alaba oluzzi, n’agenda n’ajjuza ensawo ey’eddiba amazzi, n’anywesa omulenzi.\n20 Awo Katonda n’aba n’omulenzi n’akula n’abeera mu ddungu n’aba mwatiikirivu mu kulasa. 21 Yabeeranga mu ddungu lya Palani: nnyina n’amufunira omukazi okuva mu nsi y’e Misiri.\n22 Mu kiseera ekyo Abimereki ng’ali ne Fikoli omukulu w’eggye lye n’agamba Ibulayimu nti, “Katonda ali naawe mu buli ky’okola: 23 kale kaakano ndayirira mu maaso ga Katonda nga tolinkuusakuusa, wadde okukuusakuusa omwana wange oba omwana w’omwana wange. Naye nga nze bwe nkukoze obulungi nga naawe bw’olinkola nze n’ensi mw’ozze.”\n25 Awo Ibulayimu ne yeemulugunya eri Abimereki olw’oluzzi lwe abaddu be lwe baamunyagako. 26 Abimereki n’amugamba nti, “Simanyi n’omu eyakola ekintu ekyo, ggwe tewambulira era sikiwulirangako okutuusa ggwe lw’okintegeezeezza olwa leero.” 27 Awo Ibulayimu n’addira endiga n’ente n’abiwa Abimereki, ne balagaana endagaano bombi.\n28 Awo Ibulayimu n’ayawulako endiga enduusi musanvu okuva mu kisibo kye. 29 Abimereki n’abuuza Ibulayimu nti, “Endiga ezo omusanvu enduusi z’oyawuddeko amakulu gaazo ki?” 30 N’amuddamu nti, “Endiga ezo enduusi omusanvu onoozitwala okuva gye ndi kalyoke kabe obukakafu nti nze nasima oluzzi olwo.”\n31 Ekifo ekyo kyekyava kiyitibwa Beeruseba, kubanga eyo bombi gye baalagaanira. 32 Bwe baamala okukola endagaano e Beeruseba, Abimereki ne Fikoli omukulu w’eggye lye ne basitula ne baddayo mu nsi y’Abafirisuuti.\n33 Ibulayimu n’asimba omuti omumyulimu mu Beeruseba n’akaabiririra eyo erinnya lya Mukama, Katonda Ataggwaawo. 34 Ibulayimu ne yeeyongera okutambulatambula mu nsi y’Abafirisuuti okumala ennaku nnyingi.


Bukedde Online - Omukozi omu n’afiirwa eriiso omulala ne bamutemako ekigere ne wabulawo aliwa!\nOmukozi omu n’afiirwa eriiso omulala ne bamutemako ekigere ne wabulawo aliwa!\nOmuyindi ono yasimbula kattulakita akakozesebwa okutikka n'okitikkula (Forklift) okutandika okusika ebyali mu konteyina kyokka ngenda okulaba ng'akantuuzizza ku kigere ekisajja ekya kkono kyonna ne kisesebbuka\nWilliam Kayizzi eriiso lyafa lwa pulasitiika kulikubaate Francis Musobya ng’alaga ekigere ekyasalibwako.\nABANTU basatu be baakafuna obubenje obw’enjawulo mu kkampuni ekola ebintu bya pulasitiika eya Gentex Enterprises LTD e Ntinda.\nKalondoozi wa Bukedde alaga engeri abantu bano gye bafiirwa emirimu ne bagenda nga tebaliyiriddwa ate nga kye kizibu mu makampuni mangi mu Uganda\nNGA April, 11 2013 Bukedde yafulumya amawulire g'omukozi wa kkampuni ya Gentex ku ttabi lyayo ery'e Ntinda ayitibwa Geoffrey Sombe 28 eyali omutuuze w’e Mbuya-Kinnawattaka eyafiira ku mulimu nga kigambibwa nti yaseerera n'agwa era n'afiirawo.\nAziz Magombe omu ku bakozi yategeeza nti Sombe yali akoze emisana lyonna eggulolimu, bakama be ne bamulagira okukola n'ekiro ekyamuleetera okukoowa.\nWadde nga waaliwo okulaajana kuti, na kati tewali kyakoleddwa.\nAbakozi abafunye obuzibu mu kkampuni ya Gentex bagenze bawera, mulimu abafiiriddwa ebitundu by’omubiri ng'amaaso, ebigere, emikono n'ebirala.\nWilliam Kayizzi omutuuze w’e Kiyunga-Mukono ku kyalo Kisaamya agamba nti yali mukozi wa kkampuni ya Gentex Enterprises LTD era gye yafunira akabenje akaamuggyamu eriiso kyokka bakama be ne bamusenza luti.\nGentex kkampuni ekola ebintu bya pulasitiika omuli ttanka, payipo n’ebirala eby’okuzimbisa. Nze nali nkola ku masiini. Nga March 29, 2016 bwe nali mpita awali munnange eyali atemaatema payipu ezaali zireeteddwa nga sikulaapu ziddemu okukozesebwa mu kukola payipu empya akapapajjo ne kabuukako ne kankuba eriiso lya kkono ne liyiika okuggwaamu!\nBwe nafuna akabenje kano, naddusibwa mu ofiisi y’abakulu abaddukanya kkampuni eno, wabula baagaana okuntwala mu ddwaaliro, ne nzira ewaffe mu kyalo okumala ennaku ssatu kyokka ng’obulumi bundi bubi.\nBakozi bannange baasigala bankubira ssimu era be bansondera ssente ne ngenda mu ddwaaliro e Mengo ng’eno omusawo gye yantegeereza nti eriiso lyali likulukuse ne liggwaamu nga lyakuggyamu!\nMu kiseera kino omutwe gwali gunzimbye nga gubuliddemu. Bakama bange aba Gentex Enterprises LTD bansanga mu ddwaaliro e Mengo ne banzigyayo ne bantwala mu ddwaaliro lyabwe lye bakozesa erya Dr. Agarwal’s Eye Hospital e Nakasero nabo ne bantegeeza nti lyali liweddemu nga lirina kuggyibwamu kyokka nga basobola okulikaza ne lisigalamu naye nga terikyalaba.”\nKyokka Dr. Sujatha ow’eddwaaliro lya Dr. Agarwal’s Eye Hospital eyeekebejja Kayizzi nga April 6, 2016 agamba mu bbaluwa gye yawandiika nga May 21, 2016 nti yamujjanjaba obulwadde obuyitibwa ‘fungal corneal ulcer’, nti era yali atandise okukuba ku matu!\nN’afundikira ng’agamba nti kati Kayizzi asobola okukola obulimu obutonotono obutali bwa kukakaalukana. Kyokka omusawo okuva mu ddwaaliro lya AAR yannyonnyodde nti ‘fungal corneal ulcer’ eba yinfekisoni y’amaaso ng’eva ku buwuka obwa fangasi, obuyinza okulya akabubi akabikka eriiso. Kati akapapajjo ka pulasitiika okukuba eriiso ne livaamu bikwatagana bitya ne yinfekisoni?\nKayizzi agamba: Aba Gentex baatandika okunzijanjaba nga be basasulira obujjanjabi era omusawo yangamba nti okusobola okutereera obulungi kiyinza okuntwalira ebbanga erisoba mu mwaka kyokka oluvannyuma lw’omwezi gumu gwokka bandagira nti nnina okuddamu okukola oba si ekyo tebagenda kuddamu kunsasulira ssente za bujjanjabi.\nBaakoma okumpa ssente z’eddwaaliro nga 08/06/016 era wadde nalina okuddayo okulaba omusawo nga 23/06/016 saddayo kubanga ssaalina ssente.\nNneekubira enduulu mu minisitule y'abakozi n'ekikula ky'abantu ne mpeebwa amagezi okugenda waakiri nfune ssente zange eza NSSF kyokka bwe nadda ewa bakama bange, bampandiikire ebbaluwa ensemba okufuna ssente zange bandagira okuwandiika ebbaluwa erekulira omulimu nabo balyoke bampe ebbaluwa ensemba.\nEbbaluwa nagiwandiika nga June 10, 2016 ne nzisaamu n’ensonga nti sikyasobola kulaba bulungi. Kyokka ekyewuunyisa Dayirekita Mw. H.V Gorsia bwe yali awandiika ebbaluwa ensemba ku olwo lwennyini, yassaamu nti ndekulidde kubanga njagala kudda mu kyalo mbeere eyo, ensonga lwaki nali ndekulira yagaana okugissaamu!\nAte nga ye yali esinga obukulu era na buli kati ssente zange eza NSSF sizifunanga. Naddukirako ne mu kibiina ekirwanirira eddembe ly'obuntu kyokka nayo saafunayo kuyambibwa.\nNagenda mu KCCA e Nakawa ng'eno bampa ebbaluwa ebalagira okundiyirira kyokka aba kkampuni bantegeeza nti nnina kukolagana na kkampuni yaabwe eya yinsuwa y’eba etuliyirira.\nMu kiseera kino nasigala awo nga sirina mwasirizi kubanga n'abakozesa abasinga tebaagala kukozesa baliko bulemu kyokka nga nnina abaana ne famire ate nga ne be ndaga densite yange balowooza si yange kuba baagimpa eriiso ddamu ate kati lyafa.\nKati kubamu akafaananyi, ng’okoledde mu kkampuni emyaka mwenda nga nze bwe nakolera mu Gentex, n’ofuna obuzibu ne batakuliyirira!\nFrancis Musobya 25, mutuuze w'e Mbuya nga mu kiseera kino akola bwamakanika.\nNaye bye yanfuna mu Gentex abinyumya bwati: Nga 19/06/2014 lwe nafuna akabenje akanviirako okusalibwako ekigere ekisajja ekya kkono, nali nkola mu kkampuni ya Gentex mu kitongole kya HDP.\nKu lunaku olwo nnali nkola, omu ku bakama baffe Omuyindi n’ampita n'abavubuka abalala musanvu okugenda okutikkula konteyina y'ebikozesebwa eyali ereeteddwa.\nTwali munaana ffekka kyokka nga tulina okugitikkula mu ssaawa emu yokka, nze kwe kumugamba nti omulimu nga munene nnyo! Yatandika okuyomba nti tuli banafu.\nBantwala mu kasenge omuterekebwa eddagala (laabu) ne bangiwako eddagala okukendeeza omusaayi ogwali gufukumuka oluvannyuma ne banzirusa mu ddwaaliro lya Ntinda Life Link n'oluvannyuma ne bantwala ku Shree R. Medical Center e Kamwokya ng'eno omusawo gye yantegeereza nti akagere kaalina okusalibwako.\nNga mmaze okufuna obujjanjabi, twavuga okudda ku kkampuni olwo ne bantegeeza nti bagenda kumpa 36,000/- ze mbadde nkolera wiiki kyokka nga zino zaali tezimmala kubanga nalina okutambula okuddanga mu ddwaaliro nga nkozesa bodaboda ya 6,000/- okuva e Mbuya okutuuka e Kamwokya n'okudda n'okulya.\nNabasaba okunnyongera ku ssente era bampa 70,000/-. Mu bbanga lya wiiki ssatu baalagira omusawo okumpa ebbaluwa ekakasa nti mponye era nsobola okudda ku mulimu kubanga bwe nagendanga okusaba ssente nga bantegeeza nti nnina okudda ntandike okukola.\nBaakoma nga July, 07 2014 okumpa obuyambi nga n’omwezi tegunnawera!\nNali sikyalina ssente, bwe nagendayo bangamba nnina okuddamu okukola era bampa 36,000/- nkomewo ku Mmande eyali eddako naye nga nali nkyali mu bulumi.\nBwe nabagamba nti nkyali mu bulumi, bampa empapula nti nzisseeko omukono okundiyirira kyokka ng’ebiriko sibitegeera era ne ngaana.\nNagenda ku poliisi y'e Ntinda ne nzigulawo omusango gw'okutuusibwako obuvune obw’amaanyi ku fayiro nnamba 32/19/06/2014.\nNagezaako n'okufuna looya okunnyamba kyokka naye talina kye yannyamba olwo ne nzirukirako mu bitongole ebirala ebiyamba abakozi abafunye obuzibu kyokka nayo sirina buyambi bwe nafunayo.”\nKu GENTEX -Abo twabasasula tebabanja\nOmu ku bakulira kkampuni eno gwe nayogedde naye ku nnamba y’essimu 0772786080 yangambye nti: Abantu bano bye boogera si bituufu, kubanga baaliyirirwa nga bayita mu kkampuni yaabwe eya yinsuwa eya UAP era tewali abanja ku bonna.”\nManeja wa kkampuni ya Gentex, H. V Gorsia agamba nti baasasula abantu bano era baabasaasaanyizaako obutitimbe bwa ssente nga babajjanjabisa mu malwaliro agasinga obulungi mu Uganda.\nAgamba nti bassaawo embeera eyamba abakozi baabwe obutafuna bubenje nga bakola emirimu gya kkampuni era ababeera babufunye bubeera ng’obulala bwonna bwe bugwawo.\n“Ntwala abakozi bange nga kintu ekisinga omuwendo kubanga nkimanyi be balina okukola emirimu gya kkampuni n’okugitwala mu maaso nga y’ensonga lwaki buli kibagwako nfuba okubayamba n’okubajjanjabisa. Kino kye kitukuumidde ku ntikko okumala emyaka 30”, Gorsia bwe yagambye.\nYagambye nti omusawo yajjanjaba Kayizzi era n’afulumya lipoota ng’eraga nti akyasobola okulaba era n’ategeeza nti yali asobola okutandika okukola emirimu emitonotono mu bbanga lya mwezi gumu n’ekitundu kyokka ye Kayizzi n’ategeeza nti yali ayagala kudda waka awummule.\n“Ng’oggyeeko okubeera nga Kayizzi namujjanjaba olw’okuba mukozi wange, namulabirira nga muganda wange kubanga nange bwe nafunako akabenje ku liiso bwe nneefumita ppini mu liiso nga kyali e Buyindi, omusawo yanzijanjabira olunaku lumu lwokka ne mpona!\nEngeri gye kiri nti ne ku Agarwal waliwo basawo Bayindi, nkakasa yafuna obujjanjabi obumala nga n’ebbanga ly’omwezi ogumu n’ekitundu lyali limala eriiso okuwona”, Gorsia bw’agamba.\nAnnyonnyola nti ebisinga ku nsasula n’okukwataganya ensonga z’abantu bano byakwasibwa kkampuni yaabwe eya yinsuwa.\nMu yinsuwa Daniel Ssemakula okuva mu kkampuni ya yinsuwa eya UAP, aba Gentex gye bagamba erina okuliyirira abakozi baayo yategeezezza: Byonna abakozi abo bye boogera bikyamu, Kayizzi ensonga ze ziri mu ofiisi y'abakozi era baamutuma empapula naye teyazitwalayo.\nGye buvuddeko yazitwalayo kyokka wadde twagala okumusasula naye omusawo eyamukolako yamussa mu ddaala ly’okuliyirirwa lya 0 ku 100 ekitegeeza nti talina kuliyirirwa, ate nga naffe tugendera ku musawo ky'agambye kuba y’abadde amujjanjaba.\nAba Gentex bajjanjaba abakozi abo;\nKayizzi baamusaasaanyaako obukadde nga munaana n'okusoba. Omukozesa ky'alina okukola kukujjanjaba kyokka, olumala ng’aweereza empapula mu yinsuwa okumuliyirira.\nEno y'ensonga lwaki tusasula obuzibu bumaze kuwona era omusawo bw'akuwa 0 ku 100 tewali ngeri yinsuwa gy’ekusasulamu.\nNze natwala empapula za Kayizzi e Nakawa mu ofiisi y'abakozi. Ofiisi y'abakozi yawa ekiteeso tufune endowooza y'omusawo omulala naye nga nakyo kirimu okusoomooza kuba omusawo ataamujjanjaba okuwa embalirira kiyinza okubeera ekizibu.\nAte abo abakozi tewali yabagoba, Kayizzi yawandiika ebbaluwa ng’agamba takyayagala kukola oluvannyuma lw'omusawo okuwandiika ebbaluwa ekakasa nti yali awonye ng'asobola okudda ku mulimu. Sisuubira nti ye nga Kayizzi asobola okuwangula kkampuni ennamba.\nAte ye ow'ekigere twamusaba empapula nga tazirina, n'afuna ne ku looya naye bwe twamusaba empapula teyadda kati giri mu myaka ebiri.\nBw'ofuna akabenje ku mulimu Gentex olina okugenda mu ofiisi y'ebyemirimu n'ofuna ffoomu LD 31, 35 ne 87. Omukozi eyafa yakubwa masannyalaze ge yakwatako era kaali kabenje era twamuliyirira, era abakozi bakolera mu mbeera nnungi!\nOfiisi y'abakozi e Nakawa\nOkusinziira ku bbaluwa eyawandiikibwa ekitongole ky'abakozi (Nakawa Labour office) nga July, 18, 2016 n'essibwako omukono gwa Irene Nabbumba atwala ofiisi eno eraga nti aba Gentex tebaabategeezaako nga Kayizzi afunye akabenje ng’etteeka eririyirira abakozi bwe liragira.\nYawabula era nti omukozi afunye obulumi nga Kayizzi bwe yafuna, kkampuni yalina okumujjanjaba era bw’aba alina ssente endala ze yakozesa balina okuzimuddiza.\nEkibi nti Gentex yategeera ku kabenje ka Kayizzi n’esooka egaana okumujjanjaba okutuusa lwe yamusanga mu ddwaaliro nga wayise ennaku era ng’eriiso livuddemu.\nMeeya w’e Nakawa, Ronald Nsubuga Balimwezo yagambye nti ekizibu ekikyaliwo, etteeka ly'abakozi likyali linafu ddala naddala ku kuliyirira abantu abafunye obubenje ekika kino kubanga baweebwa ssente ntono nnyo.\n“Nsaba Palamenti ebageyo etteeka eddala eriyamba abakozi nga Kayizzi okuliyirirwa obulungi. Ekirungi tugenda kuyingira mu nsonga zino okulaba nga wabeerawo obwenkanya,” bwe yagambye.\nOmukozi alina okuliyirirwa\nMunnamateeka Julius Galisonga owa Galisonga & Co Advocates agamba nti okusinziira ku tteeka erirambika okuliyirira abakozi (Work man’s compensation Act, 2000), omukozi afuna akabenje ng’ali ku mulimu, agenda oba ng’ava ku mulimu mukama we alina okumuliyirira.\n“Okuliyirirwa kuno kusinziira ku bunene bwa kabenje k’afunye era lipoota y’omusawo y’eraga obunene buno okusinziirwa okubalirira obungi bwa ssente z’ona okusasulwa”, Galisonga bw’agamba.\nAnnyonnyola nti obunene buno bussibwa mu mitendera egy’enjawulo kyokka nga ssinga omuntu akabenje k’afunye kamuviirako okufuna obulemu obw’enkalakkalira nga Kayizzi, alina okuweebwa ssente eziwera.